Ngeche 18 | Bible e Intanet | New World Translation\nSOM E Afrikaans Albanian Amharic Arabic Armenian Aymara Azerbaijani Azerbaijani (Cyrillic) Batak (Karo) Batak (Toba) Bicol Bislama Bulgarian Cambodian Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Machon) Chinese Mandarin (Mayot) Chitonga Chitonga (Malawi) Chitumbuka Cibemba Croatian Cuban Sign Language Czech Danish Dhok Mitiyoe gi Ranyisi ma Jamaica Dhok Mitiyoe gi Ranyisi ma Nigeria Dhok mar Ranyis ma Nicaraguan Dhok mar Ranyisi ma (Chinese) Dhok mar Ranyisi ma Australian Dhok mar Ranyisi ma Austrian Dhok mar Ranyisi ma Bolivian Dhok mar Ranyisi ma Brazilian Dhok mar Ranyisi ma Chilean Dhok mar Ranyisi ma Colombian Dhok mar Ranyisi ma Costa Rican Dhok mar Ranyisi ma Croatian Dhok mar Ranyisi ma Czech Dhok mar Ranyisi ma Dutch Dhok mar Ranyisi ma Ecuadorian Dhok mar Ranyisi ma Faransa Dhok mar Ranyisi ma Filipino Dhok mar Ranyisi ma Greek Dhok mar Ranyisi ma Guatemalan Dhok mar Ranyisi ma Honduras Dhok mar Ranyisi ma Hungarian Dhok mar Ranyisi ma Indonesian Dhok mar Ranyisi ma Ingresa Dhok mar Ranyisi ma Irish Dhok mar Ranyisi ma Israeli Dhok mar Ranyisi ma Italian Dhok mar Ranyisi ma Japanese Dhok mar Ranyisi ma Jerman Dhok mar Ranyisi ma Korean Dhok mar Ranyisi ma Mexican Dhok mar Ranyisi ma New Zealand Dhok mar Ranyisi ma Panamanian Dhok mar Ranyisi ma Paraguayan Dhok mar Ranyisi ma Peruvian Dhok mar Ranyisi ma Polish Dhok mar Ranyisi ma Portuguese Dhok mar Ranyisi ma Quebec Dhok mar Ranyisi ma Russian Dhok mar Ranyisi ma South African Dhok mar Ranyisi ma Spanish Dhok mar Ranyisi ma Swedish Dhok mar Ranyisi ma Swiss German Dhok mar Ranyisi ma Taiwanese Dhok mar Ranyisi ma Thai Dhok mar Ranyisi ma Venezuelan Dhok mar Ranyisi ma Zimbabwe Dhok mar ranyisi ma Amerka Dhok mar ranyisi ma Argentinian Dholuo Dutch Efik Estonian Ewe Faransa Fijian Finnish Ga Georgian German Ghanaian Sign Language Greek Guarani Gujarati Gun Haitian Creole Hebrew Hiligaynon Hindi Hiri Motu Hungarian Igbo Iloko Indian Sign Language Indonesian Isoko Italian Japanese Javanese Kannada Kazakh Kenyan Sign Language Kikaonde Kikongo Kikuyu Kiluba Kinyarwanda Kirghiz Kiribati Kirundi Kisungu Kongo Korean Latvian Lingala Lithuanian Luganda Luvale Macedonia Madagascar Sign Language Malagasy Malay Malayalam Malaysian Sign Language Maltese Marathi Maya Mozambican Sign Language Myanmar Nepali Nias Norwegian Nzema Oromo Ossetian Otetela Pangasinan Persian Polish Portuguese Portuguese (Portugal) Punjabi Quebec (Ancash) Quechua (Ayacucho) Romanian Russian Salvadoran Sign Language Samoan Sango Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovak Sign Language Slovenian Slovenian Sign Language Spanish Sranantongo Swahili Swahili (Congo) Swati Swedish Tagalog Tahitian Tajiki Tamil Tatar Telugu Tetun Dili Thai Ticuna Tigrinya Tok Pisin Tongan Tshiluba Tsonga Turkish Turkmen Tuvaluan Twi Tzotzil Ukrainian Umbundu Uruguayan Sign Language Uzbek Uzbek (Roman) Venda Vietnamese Waray-Waray Xavante Xhosa Yoruba Zambian Sign Language Zulu\nNg’at ma pogore gi jowetene luwo gombone, ok oriek (1)\nNying Jehova en ohinga motegno (10)\nMwandu en mana ritruok miparo apara (11)\nWinjo wach manie kind ji ariyo ma yware en rieko (17)\nOsiep ng’ato makore kode moloyo owadgi (24)\n18 Ng’at ma pogore gi jowetene luwo gombone owuon;Otamore luwo rieko duto ma nyalo konye. 2 Ng’at mofuwo ok dwar ng’eyo tiend weche;Odwaro mana elo gima nie chunye.+ 3 Ka ng’at marach obiro, achaya bende biro,Kendo ka ma achaya nitie, wich-kuot bende ni kanyo.+ 4 Weche manie dho ng’ato chalo gi nam matut.+ Soko mar rieko chalo gi aora ma bubni. 5 Ok en gima ber dewo wang’ ng’at ma timbene richo+Kata ketho buch ng’at makare.+ 6 Weche mag ng’at mofuwo kelo mana dhawo,+Kendo weche moa e dhoge miyo ichwade.+ 7 Dho ng’at mofuwo e ma kelone kethruok,+Kendo lewe keto ngimane e obadho. 8 Weche mag kuoth chalo gi chiemo mamit;*+Gidonjo adonja moriere nyaka e ich.+ 9 Ng’at ma jasamuoyo e tichEn owadgi ng’at ma ketho gik moko.+ 10 Nying Jehova en ohinga motegno.+ Ng’at makare ringo kanyo kendo oyudo ritruok.+ 11 Mwandu mag jamoko chalone gi dala mochiel motegno;Oparo e chunye ni en ohinga ma doyudie ritruok.+ 12 Ka masira pok obiro, chuny dhano ng’awore,+Kendo bolruok e ma kelo duong’.+ 13 Ka ng’ato dwoko wach ka pok owinjo weche duto,Mano en fuwo kod wich-kuot.+ 14 Chuny ng’ato nyalo miye teko kotuo,+To ng’ano ma dikony chuny monyosore chuth?+ 15 Chuny ng’at ma winjo tiend wach bedo mariek,+Kendo it ng’at mariek manyo ng’eyo. 16 Mich ma ng’ato chiwo e ma yawone yo;+Michno miye thuolo mar chopo ir jo ma nigi duong’. 17 Ng’at mokwongo kelo wach nenore makare,+Nyaka ng’at machielono obi ma non wechene.+ 18 Ombulu e ma tieko ywaruok e kind ji+Kendo othego thuondi ma piem. 19 Hoyo owadu ma iye owang’ tek moloyo yako dala mochiel motegno,+Kendo nitie ywaruok ma chalo gi lodi milorogo dho rangeye.+ 20 Olemo ma dho ng’ato nyago e ma biro pong’o iye;+Gima dhoge owacho e ma biro yieng’e. 21 Lep nigi teko mar kelo tho kata ngima;+Jogo ma ohero tiyo kode biro chamo olemo monyago.+ 22 Ng’at ma oyudo dhako maber oyudo gima ber,+Kendo oyudo ng’wono moa kuom Jehova.+ 23 Jachan ka wuoyo to ywagore,Jamoko to dwoko gi gero. 24 Nitie osiepe ma oikore hinyo nyawadgi,+To nitie osiep ma makore gi nyawadgi moloyo kata owadgi.+\n^ Kata, “othonje mamit.”


Rev 6 | `KMO | STEP | Worek, ada heri 7 pokok jichari, Sipsip Yi ri mapojichar pokon dagiir. Dagiirek, ver tar boboy dupura kapiira yechi por rii ayak uwachi wori, wayi kurunaga eecha meejiri ii eecha wor: “Na ya!”\nSIPSIP YI RII POKON HEEMAR\n1 Worek, ada heri 7 pokok jichari, Sipsip Yi ri mapojichar pokon dagiir. Dagiirek, ver tar boboy dupura kapiira yechi por rii ayak uwachi wori, wayi kurunaga eecha meejiri ii eecha wor: “Na ya!” 2 Worek, ada heri, apama tar hos tar. Tari, ma riiti magiirek yichari anabak neekichi yichar. Yichari, masekiik ruwu tawa boboy har. Harek, rii iri, ow ana pichar man dagiir poyechiniga, dagiir poyetaken eena ir.\n3 Worek, Sipsip Yi rii way kawka pokon dagiir. Dagiirek, ver tar boboy akar por rii sokwa eecha worek, ada meejir: “Na ya!” 4 Worek, anadii hos yar. Yari, nayim siik tar. Magiir chichi yichawa ma riina harapa eekin hari, hapaga tawa boboyen riina hari, riita otiichichawak, ow ana pichawa boboy sii diika nosapek yato. Yatamak, eeta ma awasen awasen ow anapichu.\n5 Worek, Sipsip Yi rii way akar por pokon dagiir. Dagiirek, ada way meejiri, akar por ver tar boboy rii eecha wor: “Na ya.” Worek, ada heri, kehapa hos tar. Tarek, magiir chichi yichawa ma rii skel pochin riiti tapak neeki tar. 6 Worek, ada meejiri, aya por ver tar nediik uwanaga eecha meejir. Meejiri, eecha wor: “Wit siiken karakada awok woyeney, siiti ya eeta dola pochi. Bali siiken woyeney piiriichar karakada awok woyeney, siiti ya eeta dola pochi. Wonyak, kwo atawa weleka atawa waineka opoche kapasek otiitanakech!”\n7 Worek, Sipsip Yi rii akar por pokon dagiir. Dagiirek, ada way meejiri, akar por ver tar boboy rii eecha wor: “Na ya!” 8 Worek, ada heri, neekiir tar hos tar. Tarek, magiir chichi yichawa ma riiti hi Ha Tawa Ma. Hi uwu Tawa Eem sii riina sumowu tar. Worek, hapaga boboyen piiriina harek, piir eekik, eecha ha tawa boboyek, hak otii tawa boboyek, kwashik tawa asak, piir man eeka sowakwoto. Diita nosapek tawa boboyek dupura kapiira tarek, poren piir dagiir poyer.\n9 Worek, Sipsip Yi rii akar por pokon dagiir. Dagiirek, ada eeka heri, sowakwor ma yechi inyaka wopun opel otii tar boboy yechi kuruk eeka tarek, her. Eeta ma rii God riiti majin sawo tarek, riiti hin geenyek kwodii wo mukuchi tarek, eena sowakwor. 10 Worek, diita inyaka wopu ye harapa uwachi wor: “Hapaga God mii eeta Harapa siiken kepi wey tawa! Siitiiyek nediik mii diita nosapek nona sowakwor ma awasen yenya anasa kapasek otiikiita?” 11 Worek, apama riki gworowon por por har. Harek, yenya eecha wor: “Kwo na ameda yi hapaka ta. Kwoti wakasa yaka kumwoy kaw yenya sapa sowakwoba. Kwona sowakworebaga yenya sa eechaba sowakwoba. Wonyak, yenya God riita awasen pikiita.”\n12 Worek, Sipsip Yi rii akar por pokon dagiiri, ada her. Herek, harapa nenyaw yar. Ya rii eeta kehapa her. Siivatabi bonyega her. Niiwiika sii eeta nayim siik piga eecha her. 13 Eeta winyumay ye neer heechi muk sakar. Pek me siiken harapa sowa howu atawak saka tawaga eecha sakar. 14 Jeyen gwonyebiir tawaga neer eechaba gwonyebiirechi heechi rii ir. Worek, eyey kwowu, nedii kwowu ye heechi shen shen i ye yar. 15 Worek, dii nosap aka tabo yima ye, siitii kowu tawa harapa ma ye, ow ana pichawak siitii kowu tawa harapa ma ye, mani yak harapa tawa ma ye, harapa ma ye, anadii ma ye, kubuchey yo otiitawa wakasa ma ye, anadii tawa ma ye, nosap supuk kwowuk tawa papa supuk i eeka veenyi tar. 16 Worek, ye papa kwowun uwa yayar: “Nona na saka gamu veenyechi! Harapa tiikiirek yichawa ma riiti misoman nona na dasiipiichi! Sipsip Yi riiti harapa kwotay tawa boboyen nona na veenyichi! 17 Piiriiti harapa kwotay tawa nedii si eeta yawa! Kapa nama hapaga siichi eecha siitiikiita?”


Mathayo 18 - Holy Bible [Luo Bible 2020] - (Mat 18)\nE kindeno jopuonjre nobiro ir Yesu mopenje niya, “En ngʼa maduongʼ moloyo e pinyruodh polo?”\nTo noluongo nyathi moro matin mi okete ochungʼ e diergi.\nEka nowacho niya, “Awachonu adier ni ka ok ulokoru ma uchalo gi nyithindo matindo, to ok ubi donjo e pinyruodh polo ngangʼ.\nEmomiyo ngʼato angʼata mobolore kaka nyathini e ngʼat maduongʼ moloyo e pinyruodh polo.\nKendo ngʼato angʼata morwako nyathi machal kama e nyinga to an ema orwaka.\n“To ka ngʼato omiyo achiel kuom jomatindo moyie kuomagi odonjo e richo to dibed maber ka otwene pongʼ marangʼongo e ngʼute bangʼe onyumego e chuny nam.\n“Piny none malit nikech gik mamiyo ji donjo e richo! Ochuno ni gik makamagi nyaka bedie, to okwongʼ ngʼatno makelo gigo!\nKa lweti kata tiendi miyo idonjo e richo to ngʼade oko kendo iwite mabor. Ber moloyo kidonjo e ngima ka ionge lweti kata kingʼol moloyo bedo gi lwetegi ariyo kata tiendeni ariyo to owiti e mach manyaka chiengʼ.\nKamano bende ka wangʼi miyo itimo richo to lodhe oko kendo iwite mabor. Ber moloyo kidonjo e ngima gi wangʼ achiel kar bedo gi wenge ariyo to owiti e mach mar Gehena.\nNikech Wuod Dhano osebiro mondo owar joma olal.]\n“Uparo nade? Ka ngʼato nigi rombe mia achiel, to achiel kuomgi olal, donge ngʼatno diwe piero ochiko gochikogo mi odhi omany achiel molalno?\nTo awachonu adier ni ka oyude to obedo mamor kuom rombo achielno, moloyo kuom piero ochiko gochiko mane ok olal.\nMachalre gi mano, wuonu manie polo ok dwar ni kata achiel kuom jomatindogi olal.\n“Ka owadu ochwanyi to dhi kendo inyise kethone, mana e kindu kode ji ariyo. Ka ochikoni ite mowinjo to mano iseloso kindi gi owaduno.\nTo ka otamore winji to kaw ngʼato achiel kata ji ariyo idhi iwuogo kode, mondo, wach moro mantie e kind ji nyaka ngʼere malongʼo ka nitiere joneno ariyo kata adek.\nKodagi winjogi, to nyis kanisa wachno; to kodagi winjo nyaka kanisa, to kawe kaka dikaw ngʼat ma japiny kata jasol osuru.\n“Awachonu adier ni gimoro amora mutweyo e piny-ka notwe e polo bende, kendo gimoro amora mugonyo e piny-ka nogony e polo bende.\n“Awachonu bende ni ka ji ariyo kuomu e piny-ka owinjore kuom gimoro amora mukwayo to Wuora manie polo notimnugo.\nEka Petro nobiro ir Yesu mopenje niya, “Ruoth, owinjore awe ne owadwa ndalo adi kokethona? Nyaka ndalo abiriyo koso?”\nYesu nodwoke niya, “Awachoni ni ok nyadibiriyo to nyadi piero abiriyo nyadibiriyo.\n“Mano emomiyo pinyruodh polo chal gi ruoth mane dwaro nono kaka jotichne osetiyo gi pesane.\nKane ochako timo nonrono, ngʼat moro mane nigi gope moromo silingʼ tara gi tara ne okel e nyime.\nTo kaka ne ok onyal chulo gopeno, ruodhe nogolo chik mondo en kaachiel gi chiege gi nyithinde, kod gik moko duto mane en-go ousi mondo ochul gowino.\n“To jatijno nogoyo chonge piny e nyime, moywagorene ni, ‘Yie ihorina mos, abiro chuli gopino duto.’\nRuodh jatijno nokeche mi owene gopeno kendo ogonye odhi.\n“To bangʼ ka jatijno nosedhi, noyudo achiel kuom jotich wetene mane nigi gope moromo dinari mia achiel. Nomake matek mochako deye, kowachone ni, ‘Chula gopa ma in-go sani!’\n“Jatich wadgino nogoyo chonge piny e nyime moywagorene ni, ‘Yie itimna ngʼwono, abiro chuli gopi.’\n“To nodagi. Kar timo kamano to noa kanyo mi oloso wach mondo orwak ngʼatno e od twech nyaka chop ochul gowino.\nKane jotich mamoko oneno gima notimoreno, chunygi nodoko malit ahinya kendo negidhi mi ginyiso ruodhgi gik moko duto mane osetimore.\n“Eka ruodhno noluongo jatichneno ire, mowachone ni, ‘An ne aweni gopa mane in-go duto nikech ne iywagorina mondo atim kamano.\nAngʼo momiyo in to ne itamori kecho jatich wadu kaka an bende ne akonyi?’\nRuodhe ne mirima omako kode mi nochiwe e lwet jo-jela mondo orodhe maonge kech, nyaka chop ochul gowi duto mane en-go.\n“Kamano e kaka Wuora manie polo biro timo ne ngʼato ka ngʼato ka ok oweyo ne nyawadgi gie chunye.”


Biblica® Ochiw Thuolo Motingʼo Loko Manyien™ Jeremia 25\n☰ Jeremia 25 ◀ ▶\nHigni piero abiriyo mag twech\n1 Wach nobiro ne Jeremia kuom jo-Juda e higa mar angʼwen mar Jehoyakim wuod Josia ruodh Juda, mane en higa mokwongo mar Nebukadneza ruodh Babulon. 2 Omiyo Jeremia janabi nowachone jo-Juda duto kod jogo duto modak Jerusalem niya: 3 Kuom higni piero ariyo gadek, kochakore e higa mar apar gadek mar Josia wuod Amon ruodh Juda nyaka kawuononi, wach Jehova Nyasaye osebirona kendo asewuoyonu pile ka pile, to pod ok uchiko itu.\n4 To kata obedo ni Jehova Nyasaye oseoronu jotichne ma jonabi duto pile ka pile, pod ok uchiko itu kata winjo. 5 Negiwacho niya, “Lokreuru koro, ngʼato ka ngʼato, uwe yoreu mamono kod timbeu maricho, kendo unyalo dak e piny mane Jehova Nyasaye omiyou kod wuoneu nyaka chiengʼ. 6 Kik ulu bangʼ nyiseche manono mondo utinegi kendo ulamgi; kik umi mirima maka gi gik ma lwetu oseloso. Eka ok anahinyu.”\n7 Jehova Nyasaye wacho niya, “To ne ok uwinja, kendo usechwanya gi gik ma lwetu oseloso, kendo usekelo hinyruok kuomu uwegi.”\n8 Emomiyo Jehova Nyasaye Maratego wacho kama: “Nikech utamuru winjo wechena, 9 analuong ji duto moa yo nyandwat kod jatichna Nebukadneza ruodh Babulon,” Jehova Nyasaye wacho, kendo giniked gi pinyni kod joma odakie kod ogendini molworogi duto. Anatiekgi chuth mi gibed gima bwogo ji kendo minyiero, kendo gima okethi nyaka chiengʼ. 10 Anagol kuomgi koko mar ilo kod mor, dwond miaha kod mar wuowi madwaro kendo, koko mar kite rego kod ler mar taya. 11 Pinyni mangima nobed piny mojwangʼ mokethore, kendo ogendinigi noti ne ruodh Babulon higni piero abiriyo.\n12 Jehova Nyasaye wacho niya, “To ka higni piero abiriyo orumo, anakum ruodh Babulon kod pinye, piny jo-Babulon, nikech ketho mag-gi, kendo anakethe nyaka chiengʼ. 13 Anakel kuom pinyno gik moko duto masewacho kuome, mago duto mondiki e kitabuni kendo okor gi Jeremia kuom ogendini duto. 14 Gin giwegi ginibed wasumbini pinje mangʼeny kod ruodhi maroteke; anachulgi kaluwore gitimbegi kod tije mag lwetgi.”\nKikombe mar mirimb Nyasaye\n15 Ma e gima Jehova Nyasaye, Nyasach Israel, nowachona: “Kaw e lweta kikombeni moole divai mopongʼ mar mirimba kendo iket ogendini duto ma aori kuomgi omadhe. 16 Ka gimadhe, ginibagni kendo ginilokre jonekni nikech ligangla ma abiro oro e kindgi.” 17 Omiyo ne akawo kikombe mane ni e lwet Jehova Nyasaye kendo ma aketo ogendini duto mane oora irgi omadhe.\n18 Jerusalem kod dala duto mag Juda, ruodhi mag-gi kod jotende, mondo okethi kendo obed gima bwogo ji kendo gibed maonge luor kendo gima okwongʼ, mana kaka gin kawuono;\n19 jogo monego madh divai gin, Farao ruodh Misri, jotije, jotende, kod joge duto; 20 jopinje mamoko duto modak kanyo gi;\nruodhi duto mar piny Uz;\nruodhi duto mag jo-Filistia (mago mag Ashkelon, Gaza, Ekron kod jogo mane odongʼ Ashdod);\n21 Edom, Moab kod Amon;\n22 ruodhi duto mag Turo kod Sidon;\nruodhi mag pinje mokiewo e dho nam loka kocha;\n23 Dedan, Tema, Buz kod jogo duto mantiere kuonde maboyo;\n24 ruodhi duto mag Arabu kod ruodhi duto mag welo modak kama otwo;\n25 kod ruodhi duto mag Zimri, Elam kod Media;\n26 kod ruodhi duto moa yo nyandwat, machiegni kod man maboyo, achiel bangʼ machielo, pinjeruodhi duto mantiere e wangʼ piny.\nEka mogik, ruodh Sheshak bende nomadhe.\n27 “Eka inyisgi ni, ‘Ma e gima Jehova Nyasaye Maratego, ma Nyasach Israel, wacho: Methi, mer kendo ngʼogi, mi ipodh piny ma ok inyal chungo malo kendo nikech ligangla ma anaor e dieru.’ 28 To ka gitamore kawo kikombe e lweti kendo ok gimetho, to nyisgi ni, ‘Ma e gima Jehova Nyasaye Maratego wacho: Nyaka umadhe! 29 Neuru, asechako kelo masira kuom dala maduongʼ mondikie Nyinga, to adiera bende unyalo tony ne kum? Ok unutonyne kum nimar akelo ligangla kuom jogo modak e piny, Jehova Nyasaye Maratego owacho.’\n30 “Koro kor wechegi duto kuomgi kendo wachnegi ni:\n“ ‘Jehova Nyasaye noruti koa malo;\nnomor ka polo koa e kar dak mare maler,\nkendo oruti gi teko kuom pinye.\nEnokogi ka jogo ma biyo olemb mzabibu,\nkogoyo koko ne jogo modak e piny.\n31 Jehova Nyasaye wacho niya,\nKoko nowinjre e tungʼ piny ka tungʼ piny,\nnimar Jehova Nyasaye noyar gik modonjnego ogendini;\nnongʼadne ji duto bura\nkendo joma timbegi richo noneg gi ligangla.’ ”\n32 Ma e gima Jehova Nyasaye Maratego wacho:\n“Neuru! Masira landore ne oganda koganda,\nyamo mager futo koa e tunge piny.”\n33 E kindeno jogo moneg gi Jehova Nyasaye nokere kuonde duto kochakore e giko piny konchiel nyaka komachielo. Ok noywag-gi kata chokogi kata ikogi, to ginichal gi owuoyo mokee piny.\n34 Ywaguru kendo denguru; un jokwath;\nngʼielreuru e buru, un jokwadh rombe.\nNimar sa mar negou osechopo;\nunupodhi kendo ungʼinjru matindo tindo,\nka agulu molos mongʼith.\n35 Onge kama jakwath noring dhiye,\njokwadh rombe bende onge kama nopondie.\n36 Winj ywak jokwath,\ndengo mar jokwadh rombe,\nnimar Jehova Nyasaye ketho kuondegi mag kwath.\n37 Kuonde dak man-gi kwe iketho\nnikech mirima mager mar Jehova Nyasaye.\n38 Kaka sibuor enowe kare mar dak,\nkendo pinygi nodongʼ nono,\nnikech ligangla mar ngʼama thiro ji\nkendo ligangla mar mirimb Jehova Nyasaye mager.


Biblica® Ochiw Thuolo Motingʼo Loko Manyien™ Jeremia 23\nBad yath makare\n1 Jehova Nyasaye wacho niya, “Mano kaka unune malit un jokwath maketho kendo keyo romba kar kwadhgi!” 2 Emomiyo ma e gima Jehova Nyasaye, Nyasach Israel, wachone jokwath makwayo joga: “Nikech usekeyo romba kendo uriembogi kendo ok useritogi, anakumu kuom timbe mamono musetimo,” Jehova Nyasaye owacho. 3 Jehova Nyasaye wacho niya, “An awuon anachok romba modongʼ e pinje duto kuonde maseriembogie anadwog-gi legegi kama gibiro nyaa kendo kwan-gi nomedre. 4 Anamigi jokwath manoritgi, kendo ok ginibed maluor kata ok ginibwogi, bende onge manolal,” Jehova Nyasaye owacho.\n5 Jehova Nyasaye wacho niya,\n“Kinde biro ma anami Daudi Bad Yath makare,\nRuoth manobed gi loch mar rieko\nkendo tim gima kare kendo ratiro e piny.\n6 E ndalone Juda noresi\nkendo Israel nodag gi kwe.\nJehova Nyasaye mamiyo wabedo jo-ratiro.”\n7 Jehova Nyasaye wacho niya, “Ndalo biro ma ji ok nowach kendo ni, ‘Akwongʼora gi nying Jehova Nyasaye mangima, manogolo jo-Israel Misri,’ 8 to giniwachi, ‘Akwongʼora gi nying Jehova Nyasaye mangima, mane ogolo nyithind Israel e piny ma yo nyandwat kendo e pinje duto mane oseriembogie.’ Bangʼe gibiro dak e pinygi giwegi.”\nJonabi ma jo-miriambo\n9 Kuom jonabi:\nChunya maiye ool;\nchokega duto tetni.\nAchalo ngʼama omer,\nmana ka ngʼama divai osemero,\nnikech Jehova Nyasaye kod wechene maler.\n10 Piny opongʼ gi joma terore;\nnikech kwongʼ, piny obaro okak\nkendo kuonde kwath otimo ongoro.\nJonabi luwo bangʼ timbe mamono\nkendo gitiyo gi teko mag-gi e yo ma ok nikare.\n11 Jehova Nyasaye wacho niya,\n“Jonabi kod jodolo ok oluoro Nyasaye;\nkata mana ei hekalu mara ayudoe timbegi maricho.”\n12 Jehova Nyasaye wacho niya,\n“Emomiyo yoregi nobed mapoth poth;\nnotergi e mudho\nkendo kanyo ginipodhie piny.\nAnakel masira kuomgi\ne higa mokumgie.\n13 “Kuom jonabi mag Samaria\nne aneno gino mawangʼo ich:\nNe gikoro e nying Baal\nkendo ma gimiyo joga Israel obayo yo.\n14 Kendo e kind jonabi\nmag Jerusalem aseneno gimoro malich mokadho:\nGiterore kendo gidak e ngima mar miriambo.\nGijiwo joma timbegi mono,\nmondo omi kik ngʼato\nolokre owe timbene maricho.\nGiduto gichalo Sodom ne an;\njo-Jerusalem chalo gi Gomora.”\n15 Emomiyo, ma e gima Jehova Nyasaye Maratego wacho kuom jonabi:\n“Anami gicham chiemo makech\nkendo modh pi motimo sum,\nnikech koa kuom jonabi mag\nJerusalem kia Nyasaye oselandore e piny ngima.”\n16 Ma e gima Jehova Nyasaye Maratego wacho:\n“Kik uchik itu ne gigo ma jonabi koronu;\ngipongʼo itu gi geno mag miriambo.\nGiwachonu fweny moa e pachgi giwegi,\nok moa e dho Jehova Nyasaye.\n17 Gisiko giwachone jogo ma jara ni,\n‘Jehova Nyasaye wacho: Unubed gi kwe.’\nKendo ne jogo maluwo timbe achach mag chunjegi wacho ni,\n‘Onge gima biro hinyowa.’\n18 To en ngʼa kuomgi mosechungoe\nkar ngʼado bura mar Jehova Nyasaye,\nmondo one kata owinji wachne?\n19 Neuru, apaka mar Jehova Nyasaye\nnomwomre gi mirima,\nka kalausi mafuyo e wiye joma timbegi richo.\n20 Mirimb Jehova Nyasaye ok nodog\nchien nyaka one ni ochopo thoro mar chunye.\nE ndalo mabiro iniwinj tiende malongʼo.\n21 Ne ok aoro jonabigi,\nkata kamano giseringo gi wechegi;\nne ok awuoyo kodgi,\nto kata kamano gisekoro wach.\n22 To kane ginyalo chungoe\nkara mar ngʼado bura,\ndine gilando wechena ne joga\nkendo gilokore gia e yoregi mamono,\nkod timbegi mamono.”\n23 Jehova Nyasaye wacho niya,\n“Ok an Nyasaye mantie machiegni kende,\nto an Nyasaye man mabor bende.”\n24 Jehova Nyasaye wacho niya,\n“Bende ngʼato nyalo pondo\nkuonde mopandore mondo omi kik anene?\nDonge apongʼo polo gi piny?”\n25 Jehova Nyasaye wacho niya, “Asewinjo gima jonabi makoro e nyinga gi miriambo wacho. Giwacho ni, ‘Ne aleko! Ne aleko!’ 26 Nyaka karangʼo ma gigi nosik e chunje jonabi mariambogi, makoro gigo moa e pachgi giwegi? 27 Giparo ni lek ma ginyisore giwegi nomi ji wigi nowil gi nyinga, mana kaka wuonegi wigi nowil koda kaluwore gilamo mane gilamogo Baal.” 28 Jehova Nyasaye wacho niya, “We janabi man-gi lek owach lekne, to we ngʼat man giwachna owache gadiera. Nimar en angʼo ma miudhwe nyalo timo gi cham?” 29 Jehova Nyasaye wacho niya, “Donge wachna chalo gi mach kendo ka nyundo matoyo kidi matindo tindo?”\n30 Jehova Nyasaye wacho niya, “Emomiyo amon gi jonabi makwalo weche ma giwacho ni oa kuoma e kindgi giwegi.” 31 Jehova Nyasaye wacho niya, “Ee, ok ahero jonabi ma milo lewgi giwegi kagiwacho ni, ‘Jehova Nyasaye owacho.’ ” 32 Jehova Nyasaye wacho niya, “Adiera, ok ahero jogo makoro lek mag miriambo. Ginyisogi kendo giwito joga gi miriambo mag-gi maonge korgi gi atachgi, to ne ok aorogi kata yierogi. Ok gimi jogi ohala kata matin,” Jehova Nyasaye owacho.\nWach mar miriambo kod jonabi ma jo-miriambo\n33 “Ka jogi, kata janabi kata jadolo, openji ni, ‘Wach mar Jehova Nyasaye en mane?’ To penjgi ni, ‘Wach mane? Anajwangʼu, Jehova Nyasaye owacho.’ 34 Ka janabi kata jadolo kata ngʼato angʼata owacho ni, ‘Ma en wach mar Jehova Nyasaye,’ to anakum ngʼatno kod joode duto. 35 Ma e gima ngʼato ka ngʼato kuomu siko wachone osiepne kata watne: ‘Dwoko Jehova Nyasaye en angʼo?’ kata, ‘En angʼo ma Jehova Nyasaye wacho?’ 36 To kik ichak iwach kendo ni, ‘wach mar Jehova Nyasaye,’ nikech wach ngʼato ka ngʼato owuon ema bedone wach maber bangʼe ijaro weche Nyasaye mangima, Jehova Nyasaye Maratego ma Nyasachwa. 37 Ma e gima usebedo ka unyiso janabi: ‘Jehova Nyasaye miyi dwoko mane?’ kata, ‘Jehova Nyasaye osewacho angʼo?’ 38 Kata obedo ni iwacho ni, ‘Ma e wach mar Jehova Nyasaye,’ to ma e gima Jehova Nyasaye wacho: Ne itiyo gi weche ka iwacho ni, ‘Ma e wach mar Jehova Nyasaye,’ kata obedoni ne awachonu ni kik uwach ni, ‘Ma e wach mar Jehova Nyasaye.’ 39 Emomiyo, adiera wiya nowil kodu kendo ma agolu oko e nyim wangʼa kaachiel gi dala maduongʼ mane amiyou kod wuoneu. 40 Anakelnu wichkuot manyaka chiengʼ ma en wichkuot ma wich ok nowilgo.”


Ohinga mar Jarito | Mach 2015\nSOM E Acholi Afrikaans Albanian Amharic Arabic Armenian Armenian (Ma Imbo) Aymara Bulgarian Cambodian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Machon) Chinese Mandarin (Mayot) Chitonga Chitumbuka Chiyao Chokwe Cibemba Cinyanja Croatian Czech Dangme Danish Dholuo Dutch Efik Estonian Ewe Faransa Finnish Ga Garifuna Georgian German Greek Guarani Haitian Creole Hausa Hebrew Hiligaynon Hiri Motu Hmong (White) Hungarian Iban Igbo Iloko Indonesian Isoko Italian Japanese Kazakh Kikamba Kikaonde Kikongo Kikuyu Kiluba Kimbundu Kinyarwanda Kirghiz Kirundi Kisonge Kisungu Kongo Korean Krio Kwangali Kwanyama Lingala Lithuanian Luganda Lunda Luvale Macedonia Malagasy Maltese Mam Mambwe-Lungu Maya Mazatec (Huautla) Mixe Mizo Moore Myanmar Nahuatl (Central) Nahuatl (Huasteca) Nahuatl (Nothern Puebla) Ndebele Ndebele (Zimbabwe) Ndonga Nepali Ngabere Norwegian Nyaneka Nzema Ossetian Otetela Papiamento (Aruba) Papiamento (Curacao) Persian Polish Portuguese Quechua (Ayacucho) Quechua (Bolivia) Quichua (Imbabura) Romanian Runyankore Russian Sango Sepedi Serbian Serbian (Roman) Sesotho (Lesotho) Setswana Shona Sidama Silozi Sinhala Slovak Slovenian Spanish Sranantongo Swahili Swahili (Congo) Swedish Tagalog Tatar Thai Tigrinya Tiv Tlapanec Tok Pisin Totonac Tshiluba Tsonga Turkish Tuvaluan Twi Tzotzil Ukrainian Umbundu Venda Vietnamese Wayuunaiki Wolaita Xhosa Yoruba Zande Zapotec (Isthmus) Zulu\nWACH MADUONG’ MA GASET WUOYOE | YESU NE OWAROWA KUOM ANG’O?\n“Yie kuom Ruoth Yesu to ibiro resi.”—Tich Joote 16:31.\nMago ne gi weche ma jaote Paulo kod Sila nowacho ka ne giwuoyo gi jarit jela e taon mar Filipi man Makedonia. Wechego tiendgi ang’o? Mondo wang’e gimomiyo nyaka ng’ato oket yie kuom Yesu mondo orese kuom tho, nyaka wakwong wang’e gimomiyo watho. We wanon ane gima Muma puonjo.\nNe ok ochue dhano mondo otho\n“Jehova Nyasaye nokawo dhano, nokete e puodho mar Eden mondo olose kendo orite. Mi Jehova Nyasaye nochiko dhano kowacho niya, Kuom olemb yedhe duto inyalo chamo achama: to olemb yath makelo ng’eyo ber gi rach, kik icham: nikech e ndalo michamogo, tho to initho.”—Chakruok 2:15-17.\nNyasaye noketo Adam ma ne en dhano mokwongo e puodho mar Eden. Mano ne en Paradiso e pinyka ma nopong’ gi le mopogore opogore, kod yien. Ne nitie yien ma nyago olemo ma Adam ne nyalo chamo. Kata kamano, Jehova Nyasaye ne onyiso Adam maler ni nitie yath moro ma ne ok onego ocham olembe, to ka ochamo ne odhi tho.\nBe Adam ne owinjo tiend chikno? Adam ne ong’eyo gima tho en nikech ne oseneno ka le tho. Kapo ni Nyasaye ne ochueyo Adam kong’eyo ni obiro tho bang’e, kare ne onge tiende miye chikno. Adam ne ong’eyo ni ka owinjo chik Nyasaye kendo ok ochamo olemb yadhno ne odhi dak nyaka chieng’, tiende ni ne ok odhi tho.\nJomoko wacho ni yadhno ne ochung’ ne tim nindruok, kata kamano mano ok nyal bedo adier. Adiera en ni, Jehova ne dwaro ni Adam gi Hawa ‘onyuolre kendo gimedre’ mondo ‘gipong’ piny kendo gibed gi loch kuome.’ (Chakruok 1:28) Ne okwergi chamo olemb yath masie. Jehova noluongo yadhno ni “yath makelo ng’eyo ber gi rach,” nikech yadhno nochung’ ne ratiro ma Jehova nigo mar nyiso dhano gik mabeyo kod maricho. Ka dine Adam ok ochamo olemb yadhno, dine onyiso ni owinjo Nyasaye kendo ni obolore ne Jachuech ma nosemiye gik mogundho kamano.\nAdam ne otho nikech ne ok owinjo Nyasaye\n‘Kendo Nyasaye nowacho ni Adam niya: “Nikech isechamo yadhno ma nakweri, kuom luch wang’i inicham kuon, nyaka idogi e lowo; nikech kanyo e ma nogolie. Nikech in buru, kendo inidogi ni bur.”’—Chakruok 3:17, 19.\nAdam nochamo olemb yath ma nokwere. Mano ne en tim ma Nyasaye ok nokawo mayot. Ne en ng’anjo maduong’ ahinya kendo achaya ne gik moko duto mabeyo ma Jehova nosetimone. Ka ne Adam ochamo olemono, nonyiso ni ok odwar luwo Jehova, to nodhi luwo yorene owuon ma onge ng’at ma chike. Yo ma Adam noyierono osekelo ne dhano chandruoge madongo.\nAdam ne otho bang’e mana kaka Jehova nowacho. Nyasaye nochueyo Adam “gi buru mar lowo” kendo noyudo osenyiso Adam ni ne odhi ‘dok e lowo.’ Ka ne Adam otho, ne ok odhi nyime dak ka koro en chuech machielo, kendo ne ok odhi e polo. Ka notho, nobedo ma onge ngima mana kaka buru mar lowo ma nochueyego.—Chakruok 2:7; Eklesiastes 9:5, 10.\nWatho nikech wan koth Adam\n“Kaka richo nodonjo e piny kokalo kuom ng’ato achiel, kendo tho nobiro kokalo kuom richo, tho nolandore kuom ji duto nikech giduto ne gisetimo richo.”—Jo-Rumi 5:12.\nRicho ma ne Adam otimo mar tamruok luwo chik Nyasaye, ne okelo chandruoge. Adam ne olalo geno ma ne en-go mar dak nyaka chieng’ e ngima maber, to ok mar dak mana kuom higni 70 kata 80 kende. E wi mano, ka Adam notimo richo ne olalo ngimane makare chuth kendo mano nomiyo kothe duto obedo morem.\nWaduto wan nyikwa Adam. Kokalo kuom Adam, ne onyuolwa gi ringruok morem ma nigi richo ma miyo bang’e watho. Paulo nolero maler lit ma wakaloe. Ne ondiko kama: “An to an mar ringruok, kendo an jal ma richo oseng’iewo. Yaye, mano kaka an ng’at ma chandore! En ng’a ma biro resa kuom ringruok ma tera e tho ma kamani?” Kae to Paulo dwoko penjono kama: “Agoyo erokamano ne Nyasaye kokalo kuom Yesu Kristo Ruodhwa!”—Jo-Rumi 7:14, 24, 25.\nYesu nochiwo ngimane mondo wadag nyaka chieng’\n“Wuonwa oseoro Wuode mondo obed Jawar mar piny.”—1 Johana 4:14.\nJehova Nyasaye ne otimo chenro mar warowa kuom richo kendo gonyowa a e tho ma onge geno mar chier. Notimo mano nade? Ne ooro Wuode mohero oa e polo mondo obi onyuole e piny kae ka en gi ngima makare chuth kaka mane Adam olalo. Mopogore gi Adam, Yesu “ne ok otimo richo moro amora.” (1 Petro 2:22) Nikech ne oonge gi richo, ne ok onyal bedo e bwo kum mar tho omiyo ne onyalo dak kaka dhano makare nyaka chieng’.\nKar mano Jehova ne oyie mondo wasik Yesu oneg Wuode. Bang’ ndalo adek, Jehova ne ochiere ka koro en gi del mar polo nikech ne odhi dok e polo. Ka ne Yesu odok e polo, ne omiyo Nyasaye misango mar ngimane makare ma ne ogolo mondo odwok ngima makare ma Adam ne olalo. Jehova ne oyie gi misangono mondo jogo duto ma keto yie kuom Yesu oyud ngima mochwere.—Jo-Rumi 3:23, 24; 1 Johana 2:2.\nOmiyo, Yesu ne odwoko gima Adam ne olalo. Ne osande monege mondo wayud ngima mochwere. Muma wacho kama: “Yesu . . . ne oyudo lit mar tho mondo kokalo kuom ng’wono mogundho mar Nyasaye, obil tho ne ji duto.”—Jo-Hibrania 2:9.\nChenroni puonjowa mathoth e wi Jehova. Chikene makare chuth ne omiyo dhano morem ok nyal reso ngimagi gin giwegi. Kata kamano, nikech en jahera kendo ong’won, mano ne omiyo ochopo chikene makare kata obedo ni mano ne ochuno ni ochiw Wuode mondo ores dhano.—Jo-Rumi 5:6-8.\nYesu ne ochier a kuom joma otho, jomotho bende ibiro chier\n“Kristo osechier oa kuom joma otho, en e nyak mokwongo kuom joma osenindo e tho. Nimar ka tho nobiro kokalo kuom ng’ato achiel, joma otho bende ibiro chier kokalo kuom ng’ato achiel. Nimar mana kaka kuom Adam dhano duto tho, e kaka bende kuom Kristo dhano duto biro bedo mangima.”—1 Jo-Korintho 15:20-22.\nEn adier ni Yesu ne odak e piny ma bang’e ne otho, kata kamano, gin ang’o ma nyiso ni ne ochiere a kuom jomotho? Achiel kuom gik ma nyiso gadier ni Yesu ne ochier en ni ne ofwenyore ne ji mang’eny e kinde kod kuonde mopogore opogore. Nitie chieng’ moro ma nofwenyore ne ji mokalo 500. Jaote Paulo ne owuoyo kuom wachno e barupe ma nondiko ne Jo-Korintho, kowacho ni moko kuomgi pod ne ngima, omiyo, ne ginyalo chiwo neno kuom weche ma ne gineno kendo ma ne giwinjo e wi Yesu.—1 Jo-Korintho 15:3-8.\nBende, weche ma Paulo nondiko ni Kristo en “nyak mokwongo” mar joma osechier nyiso ni nitie joma ne idhi chier bang’e. Yesu owuon nowacho ni ndalo biro ma “ji duto manie liete nowinj dwonde mi giniwuog oko.”—Johana 5:28, 29.\nNyaka waket yie kuom Yesu mondo wadag nyaka chieng’\n“Nimar Nyasaye nohero piny ahinya mi nochiwo Wuode ma miderma, mondo ng’ato ang’ata ma nyiso yie kuome kik keth, to obed gi ngima ma nyaka chieng’.” —Johana 3:16.\nBug Chakruok e Muma nyisowa kaka tho nodonjo e piny kendo kaka Paradiso nolal. Bug Fweny to nyisowa ndalo ma ibiro tiek tho kendo kaka Nyasaye biro dwoko Paradiso e pinyka. E kindeno, ji biro dak e ngima maber nyaka chieng’. Bug Fweny 21:4 wacho kama: “Tho ok nobedie kendo.” Mondo wabed gadier kuom wachno, kwan matindo 5 wacho kama: “Wechegi gin migeno kendo madier.” Onge gima Jehova osingo ma nyalo tame timo.\nBe in gadier chuth ni ‘wechego gin migeno kendo madier’? Ka en kamano, dhi nyime puonjori e wi Yesu Kristo kendo iket yie kuome. Kitimo kamano, Jehova biro yie kodi. Obiro guedhi e kindegi, kendo e wi mano, ibiro yudo thuolo mar dak e Paradiso e pinyka kama “tho ok nobedie kendo, kata kuyo, kata nduru, kata rem ok nobedie kendo.”\nMisango mar Yesu en ang’o? Ere kaka misangono nyalo konyi?\nCOVER SUBJECT Gimomiyo Onego Owarwa\nCOVER SUBJECT Kaka Tho mar Yesu kod Chierne Nyalo Konyi\nCOVER SUBJECT Wabiro Paro Tho mar Yesu Karang’o Kendo Kanye?\nOUR READERS ASK Be Owinjore Jokristo Otim Nyasi mar Ista?\nSIGAND NGIMA Wenge Jairo Konye Tiyo ne Nyasaye\nMich ma ne Owinjore gi Ruoth\nText Yore mag golo buge mag digital OHINGA MAR JARITO Yesu Warowa Kuom Ang’o?\nYesu Warowa Kuom Ang’o?\nOHINGA MAR JARITO Yesu Warowa Kuom Ang’o?


Efeso 1 - Holy Bible [Luo Bible 2015] - (Efe 1)\nAn Paulo, jaote mar Yesu Kristo kuom dwaro mar Nyasaye, andikonu un jo-Nyasaye man Efeso, ma un joma oyie kuom Kristo Yesu.\nNg’wono gi kue moa kuom Nyasaye Wuonwa gi Ruoth Yesu Kristo, obed kodu.\nWagouru erokamano ni Nyasaye ma wuon Ruodhwa Yesu Kristo, nimar oseguedhowa, wan ma wan kuom Kristo, komiyowa mich duto mag Roho moa e polo.\nNowalowa chon mondo wadok yawuote kuom Yesu Kristo, nikech mano e kaka ne odwaro, kendo omorgo.\nNe otimo kamano mondo ji opak ng’wonone man gi duong’ mane otimonwa kuom Wuode mohero.\nma Nyasaye oseolo kuomwa kuom ng’wonone ogundho! Kuom riekone gi ng’eyone,\noseelonwa dwarone mopondo, tiende ni oseelonwa gik mane ochano chon kuom ng’wonone, mondo otim kuom Kristo ka ndalo ogik kare.\nNyasaye, mochano gik moko duto mondo obed kaka odwaro nyaka a chakruok, noyierowa wan jo-Yahudi mondo wabed joge owuon kuom Kristo.\nNotimo kamano mondo wan jo-Yahudi mane wakuongonu geno kuom Kristo, un joma ok jo-Yahudi, wami ji opak duong’ne maler.\nRoho e singo ma nyiso ni wananwang’ gik ma Nyasaye osesingore ni nomi joge, kendo omiyo wabedo gi adier ni Nyasaye nowar joge chuth, mondo ji opak duong’ne maler.\nMano emomiyo kane awinjo wach yie ma un-go kuom Ruoth Yesu, kod hera muherogo jo-Nyasaye duto,\nne achako goyo ni Nyasaye erokamano nikech un, bende pok aweyo timo kamano. Alemonu\nka akwayo Wuoro ma wuon duong’ duto, kendo ma Nyasach Ruodhwa Yesu Kristo, mondo omiu Roho makelonu rieko kendo fwenyonu gik moko mondo ung’eye.\nAkwayo ni chunyu oyawre mondo ung’e gima ugeno moseluongoue kendo ung’e kaka guethne mosesingore ni nomi joge ogundho,\nbende mondo ung’e teko maduong’ matiyo kuomwa, wan joma oyie kuome. Mano e teko maduong’\nmane otiyogo kochiero Kristo oa kuom joma otho, mi oketo e bade korachwich e polo.\nKristo nigi loch kuno kuom ruodhi mag polo duto, kendo kuom teko duto, gi loch duto, gi duong’ duto, kod nying moro amora minyalo luongi, ok e pinyni kende, to e piny mabiro bende.\nNyasaye noketo gik moko duto e teko Kristo, kendo nomiyo Kristo obedo wi kanisa, ma en kanyakla mar ji duto moyie kuom Kristo.\nKanyakla mar joma oyie kuom Kristo en ringre Kristo, kendo ka ringruok oriwore gi wich, to Jal mamiyo gik moko duto chopo kare, bende chopo kare en owuon!


“Richo Abiro Madongo” Gin Mage—Be Gin e Muma?\nSOM E Afrikaans Albanian Amharic Arabic Armenian Azerbaijani Azerbaijani (Cyrillic) Bulgarian Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Machon) Chinese Mandarin (Mayot) Croatian Czech Danish Dholuo Dutch Estonian Ewe Faransa Fijian Finnish Georgian German Greek Gun Haitian Creole Hausa Hebrew Hiligaynon Hindi Hungarian Iloko Indonesian Italian Japanese Kazakh Kinyarwanda Kirghiz Kirundi Kisungu Korean Lingala Lithuanian Macedonia Malagasy Malay Malayalam Maltese Myanmar Norwegian Nzema Pangasinan Papiamento (Aruba) Papiamento (Curacao) Polish Portuguese Portuguese (Portugal) Romanian Russian Sepedi Serbian Serbian (Roman) Setswana Shona Sinhala Slovak Slovenian Spanish Swahili Swedish Tagalog Tatar Telugu Thai Tigrinya Turkish Turkmen Ukrainian Vietnamese Xhosa Yoruba Zulu\nBe En Adier ni Nitie “Richo Abiriyo Madongo”?\nMuma ok wachi ni nitie “richo abiriyo madongo”. Kata kamano, opuonjo ni timo richo madongo nyalo mono ng’ato yudo warruok. Kuom ranyisi, Muma wacho ni richo moko madongo kaka terruok, lamo sanamu, timbe juok, mirima mager, kod mer gin “timbe mag ringruok.” Omedo wacho ni: “joma ong’iyo gi timo gik ma kamago ok bi yudo pok e Pinyruodh Nyasaye.”—Jo-Galatia 5:19-21. *\nDonge Muma wuoyo kuom gik moko abiriyo ma Nyasaye osin-go?\nEe, Muma wuoyo kuomgi. Kaluwore gi King James Version, Ngeche 6:16 wacho niya: “Nitie gik moko auchiel ma Ruoth osin-go: ee, gik moko abiriyo ma chunye ojokgo.” Kata kamano, weche auchiel mondik e Ngeche 6:17-19 ok nyis ni gin giduto. Olero mana grube ma gik maricho inyalo ketie ma gin richo mitimo kaluwore gi gik mwaparo, mwawacho gi mwatimo. *\n“Richo Maduong’ ” tiende en ang’o?\nLoko moko tiyo gi wachni e 1 Johana 5:16. Kuom ranyisi, The New American Bible wacho niya: “Nitie gima iluongo ni “richo maduong’.” Wach motigo e loko “richo maduong’ ” inyalo lok bende ni “richo makelo tho.” Nitie pogruok mane e kind “richo makelo tho” kod “richo ma ok kel tho”?—1 Johana 5:16.\nMuma keto maler ni richo duto kelo tho. Kata kamano, inyalo reswa koa kuom richo kod tho kokalo kuom misango ma ne Yesu Kristo ochiwo. (Jo-Rumi 5:12; 6:23) Omiyo “richo makelo tho” en ma ok nyal um gi misango mar Yesu. Ng’at ma timo richo machal kamagi en ng’at ma dwaro luwo yorege maricho kendo ok odwar loko pache kata timbene marichogo. Muma bende wacho ni richo machalo kamano ‘ok nowe.’—Mathayo 12:31; Luka 12:10.\nPuonj mar ni nitie richo abiriyo madongo ne owuok kanye?\nPuonj mar ni nitie “richo abiriyo madongo” nowuok kuom weche moko aboro ma ne nitie. Gigi ne okel e senchari mar ang’wen gi Evagrius Ponticus, ma tije ne ojiw gi weche mane Padri moro miluongo ni John Cassian ondiko. E senchari mar auchiel, Pop Gregory I noloko weche aboro mane Cassian ondiko mondo gibed richo madongo abiriyo kata richo ma Pate mag Jo-Katholik ok onego otim ma gin: ng’ayi, wuoro, gombo, ich lit, ich lach, mirima, kod bedo ja samuoyo. Gregory ne neno ni magi gin richo madongo ma richo mamoko matindo wuok kuomgi.\n^ par. 3 Ranyisi mag richo madongo 15 moket e Jo-Galatia 5:19-21 ok nyis ni mago e richo madongo kende. Bang’ wuoyo e wi gi, Muma medo ni “kod gik ma kamago” ma nyiso ni nitie moko. Omiyo ijiwo jasomo mondo oti gi rieko mondo ong’e gik mamoko ma ok ondik to gin achiel kuom “gik ma kamago.”\n^ par. 5 Ngeche 6:16 oting’o ranyisi mag ngeche mag dho Hibrania ma lero ahinya gima iwuoye mar ariyo ka itiyo gi mokwongo. Weche machalo kamano yudorega nyading’eny e Ndiko.—Ayub 5:19; Ngeche 30:15, 18, 21.\nBe Wanyalo Moro Nyasaye?\nWanyalo yudo dwoko mar penjono kuom nono ranyisi mar Ayub, Lut, kod Daudi, ma giduto kargi ji adek ne gitimo richo madongo.\nEn tudruok mane ma Yesu nyiso ni nitie e kind richo kod tuoche?\nMuma Wacho Ang’o e Wi Kong’o? Be Madho Kong’o En Richo?


Tich Joote 13 - Holy Bible [Luo Bible 2020] - (TiJo 13)\nKanisa mane ni Antiokia notingʼo jonabi gi jopuonj. Ne gin Barnaba gi Simeon miluongo ni Ratengʼ, gi Lukio ja-Kurene, gi Saulo kod Manaen mane odongo gi Herode ma ruoth.\nOmiyo kane gimedo lemo kendo gitweyo chiemo, ne gigwedhogi mi giweyogi gidhi.\nJi ariyogo nowuok modhi ka Roho Maler otelonegi. Ne gilor nyaka Seleukia, bangʼe gikwangʼ ka gia kanyo nyaka Saipras.\nKane gichopo Salamis, ne giyalo Wach Nyasaye e sinagoke mag jo-Yahudi. Johana ne ni kodgi kaka jakonygi.\nNe giwuotho e chulano duto mi gichopo Pafo, kendo kanyo ne giyude ja-Yahudi moro ma ajwoga kendo mane wuondore ni janabi, ma nyinge Bar-Yesu.\nAjuogani ne otwere but ruodh chulano miluongo ni Sergio Paulo, mane en ngʼat mariek, kendo kaka nodwaro winjo Wach Nyasaye, nooro wach mondo oluongne Barnaba gi Saulo.\nTo ajuogano mane iluongo ni Elima (nikech mano e tiend nyinge) notamogi, kotemo gengʼo ruoth mondo kik olokre oyie kuom Yesu.\nEka Saulo, ma bende niluongo ni Paulo, nopongʼ gi Roho Maler, mi nongʼiyo wangʼ Elima tir, bangʼe owachone niya,\n“In nyathi Satan, kendo ikedo gi gik mabeyo duto! Ipongʼ gi kit wuondruok duto gi yore mag wito ji. Iniwe timni mar loko adiera Ruoth Nyasaye doko miriambo karangʼo?\nTo winji, lwet Ruoth Nyasaye koro kedo kodi. Ibiro bedo muofu, kendo kuom kinde moromo ok ibi neno ler mar chiengʼ gi wangʼi.” Gikanyono mudho mandiwa nobiro moimo wangʼe, mi nochako tangni komulo gik moko gi lwete ka gi kacha, mondo oyudie ngʼato mane nyalo mako bade kataye.\nKane ruodhno oneno gima notimoreno, noyie kuom Yesu, kendo nohum nono kuom gik mane owinjo kuom Ruoth Yesu.\nPaulo kod joma ne en-go ne oa Pafo mi okwangʼ nyaka Perga, e piny Pamfilia, kendo kanyo ema Johana noweyogie modok Jerusalem.\nKane gia Perga, to negimedo dhi nyaka negichopo Antiokia manie piny Pisidia. Chiengʼ Sabato negidonjo e sinagogi mi gibet piny.\nTo bangʼ kane osesom Ndiko moko mowuok e Chike Musa gi Jonabi, jotend sinagogi nooro wach ni Paulo gi joma ne en-go kagiwacho niya, “Owetewa, ka un gi wach ma udwaro jiwogo ji, to un thuolo mar timo mano.”\nKuom mano, Paulo nochungʼ motingʼo bade, kowacho niya, “Un jo-Israel kod joma ok jo-Yahudi moluoro Nyasaye, winjauru!\nNyasach jo-Israel noyiero kwerewa kendo nomiyo ginyaa e thuolo mane gidak Misri. Nyasaye notelonigi kagologi Misri kuno gi tekone maduongʼ;\nkendo nonano kodgi e thim kuom higni piero angʼwen, kata obedo ni timbegi ne richo kamano.\nNokedo gi pinje abiriyo mag jo-Kanaan moloyogi, mi opogo lopgi ni joge kaka girkeni.\nMagi duto nokawo higni madirom mia angʼwen gi piero abich. “Bangʼ mano, Nyasaye nomiyogi jongʼad bura mane oritogi nyaka kinde mag Samuel janabi.\nTo achien jo-Israel nokwayo mondo omigi ruoth, mi Nyasaye nomiyogi Saulo wuod Kish, ma ja-dhood Benjamin. Saulo nobedo ruodh pinyno kuom higni piero angʼwen.\nBangʼ kane osegolo Saulo e ruoth, noketo Daudi obedo ruodhgi, kendo kuom Daudi ema ne Nyasaye owuoyoe kowacho ni, ‘Aseyudo Daudi wuod Jesse, ngʼat ma chunye chal gi mara, obiro timo gik moko duto ma adwaro mondo otim.’\n“Nyasaye osekelo ni jo-Israel Jawar ma en Yesu, koa e koth Daudi, mana kaka nosingore ni notim.\nKapok ne Yesu obiro, Johana noyalo Injili ne jo-Israel duto mondo gilokre giwe richogi kendo giduto giyud batiso.\nKane oyudo Johana koro tieko tije, nowacho ni, ‘Uparo ni an ngʼa? Ok an Jal mane ugeno ni biro biro; to winjuru Jal moro biro bangʼa, kendo ok awinjora gonyo tond wuochene.’\n“Owetena, ma nyikwa Ibrahim, kod un joma ok jo-Yahudi moluoro Nyasaye, wan ema oseornwa wach warruokni.\nJo-Jerusalem gi jotendgi ne ok ongʼeyo ni Yesu e Jawar, to kata kamano, kane gingʼadone buch tho, to negichopo mana weche jonabi misomo pile chiengʼ Sabato.\nKata obedo ni ne ok giyudo ketho moro kuome ma dine mi nege, ne gikwayo Pilato mondo ochiwe mondo onege.\nKane gisechopo weche duto mondiki kuome, ne gigole ewi yath mi gikete e liel.\nTo Nyasaye nochiere oa kuom joma otho,\nkendo kuom ndalo mangʼeny, joma ne wuotho kode koa Galili nyaka Jerusalem nonene. Jogo ema koro odoko joneno mag wechegi ni jowa.\n“Injili ma wanyisou ema: Gima Nyasaye nosingo ne kwerewa\nosechoponwa, wan nyithindgi, kuom chiero Yesu. Mana kaka ondiki e Zaburi mar ariyo niya, “ ‘In Wuoda; kawuono asedoko Wuonu.’\nTo kuom chier mane Nyasaye ochierego oa kuom joma otho, mondo kik otow, to ondikie kama: “ ‘Anamiu gweth maler kendo madier, mane asingone Daudi.’\nKamoro machielo bende ondikie kama: “ ‘Ok niyie Ngʼati Maler tow.’\n“Nimar kane Daudi osetimo dwaro Nyasaye e ndalone, to notho moike kama noyike kwerene, mi ringre notowo,\nto Jal ma Nyasaye nochiero oa kuom joma otho to ringre ne ok otowo.\n“Emomiyo, adwaro mondo ungʼe malongʼo, owetena, ni kuom Yesu ema iyalonue yor weyo richo.\nKuome ema ngʼato angʼata moyie iketo kare mi gony kuom gimoro amora ma Chik Musa ne ok nyal gonyoe ngʼato.\nOmiyo tangʼuru, mondo gik mane jonabi okoro kik timrenu. Ne gikoro niya:\n“ ‘Neuru, un joma obwono ji-gi, beduru morwenyo nyaka thou, nimar abiro timo gimoro e ndalou ma ok ubi yiego, kata ka ngʼato oleronu tiende.’ ”\nKane oyudo Paulo gi Barnaba wuok e sinagogi, ji nokwayogi mondo gimed loso kuom wechegi chiengʼ Sabato moluwo mano.\nTo ka nosegony chokruok mondo odhiyo, jo-Yahudi mangʼeny gi ji ma nolokore oluwo din jo-Yahudi noluwo Paulo gi Barnaba, kendo negimedo wuoyo kodgi ka gijiwogi mondo gimed dhi nyime e ngʼwono mar Nyasaye.\nChiengʼ Sabato moluwo mano, chiegni ji duto modak Antiokia nochokore mondo owinj wach Ruoth.\nEka Paulo gi Barnaba nomedo wuoyo gi chir kagiwacho niya, “Ne bernwa mondo un ema wayalnu Wach Nyasaye mokwongo. To nikech udage kendo nikech ok ukwanoru ka joma owinjore yudo ngima mochwere, koro waweyou mondo wayal wachni ni joma ok jo-Yahudi.\nRuoth Nyasaye osemiyowa chik niya, “ ‘Asemiyo udoko ler ne Ogendini, mondo uland warruok e tunge piny duto.’ ”\nKane joma ok jo-Yahudi owinjo wachno, negimor kendo negirwako wach Ruoth Nyasaye, kendo joma nochan-negi yudo ngima mochwere noyie kuom Yesu.\nWach Ruoth Nyasaye nolandore e gwengʼno duto.\nKuom mano ne gitengʼo buch tiendgi ka gikwedo timgi eka negidhi Ikonio.\nJopuonjre mane ni Antiokia nodongʼ kopongʼ gi mor kod Roho Maler.


All leaders to be vetted before given ODM 2022 Election tickets to avoid corrupt leaders,Says ODM chairman – Sky Fm\nAll leaders to be vetted before given ODM 2022 Election tickets to avoid corrupt leaders,Says ODM chairman\nBy Moses Omollo…… 13/9/2020.\nTend dwond buch odm e pachoka okoni jotelo ma opogore opogore mabiro dwaro chung kod otiko mar dwond burano e laro lemo mag kombe ma opogore opogore e pachoka nyaka bi kwong go koggno kod jokanyo mag dwond burano e gwenge ma giwuokie kapok oyienegi mondo ginyal chung kendo migi otiko mar chung kod dwond buch ODM.\nKane oyango wachnoero jakom dwond buch ODM e pachoka migosi John Mbadi ne okoni ka jotelo inyal go kogno kod jotend dwond buch ODM e gwenge magiwuokie to mano nyalo konyo e gengo ne jotelo ma jo mibadhi e pachoka ka okoni thoth jotelo ma sani koro tend mibadhi mako e pachoka ne ok ogo kogno kod jotelo mag dwond burano e gwenge ma giwuokie.\nNe onyiso bende oganda e pachoka mondo oneni obiro osiro dwaro mar BBI ka okoni mano kende ema nyalo miyo dhout oganda duto e pachoka bed ei sirkal ma otingo oganada tee maok bedo kod sirkal ma otingo mana kabila achiel kende e migepe duto kaka koro nenore e thuolonieri wach ma omiyo ne ochayo jalup ker ma pachoka migosi Wiliam Ruto ma okoni osebedo ka pingo wach lokruogno e thuolonieri.\nMigosi Mbadi ne loso e gwenge mag migori e thuolo mane ochopo e romo makende mag delegates mag dwond buch ODM mawuok e county ma migori e siro dwach ODM mar thicho oko e apis gavana ma Migori Migosi Zacharia okoth Obado ka otenore kod wach mibadi mag omenda jo migori maromo million 73.


Biblica® Ochiw Thuolo Motingʼo Loko Manyien™ Jeremia 16\n1 Eka wach Jehova Nyasaye nobirona: 2 “Kik ikendi mondo kik inywol yawuowi kata nyiri ka.” 3 Nimar ma e gima Jehova Nyasaye wacho kuom yawuowi gi nyiri monywol e pinyni kendo kuom mon ma minegi kod chwo ma wuonegi: 4 “Ginitho gi tuoche maricho richo. Ok nogo nduchgi kata ik bende ok noikgi, to ginichal ka owuoyo manie lowo. Ligangla kod kech noneg-gi, to ringregi nobed chiemb winy mafuyo e kor polo kod le manie piny.”\n5 Nimar ma e gima Jehova Nyasaye wacho: “Kik idonj e ot mantiere chiemb liel; kik iywagi bende kik ikechgi, nikech asegolo gwethna, herana kod ngʼwonona kuom jogi. 6 Joma iwuoro to gi ji ajiya notho e pinyni. Ok noikgi kendo ok noywag-gi, bende onge ngʼama nongʼad dende kata lielo wiye nikech gin. 7 Onge ngʼama nochiw chiemo mondo oogo joma goyo nduch joma otho kata mana newuoro kata miyo bende onge ngʼama nomigi math mondo oogi.\n8 “Kendo kik idonj e ot mantiere nyasi ma ibed piny mondo ichiem kendo metho. 9 Nimar ma e gima Jehova Nyasaye Maratego, ma Nyasach Israel, wacho: E ndalo ngimau kendo ka uneno anatiek koko mar ilo kae kod wende mag nyako midhi kendi kod wuowi madhi kendo.\n10 “Ka inyiso jogi gigi duto to gipenji ni, ‘Angʼo momiyo Jehova Nyasaye osechikonwa masira malich ka ma? Angʼo ma wasetimo marach? Richo mane ma wasetimo ne Jehova Nyasaye ma Nyasachwa?’ 11 Eka iwachnegi ni Jehova Nyasaye owacho ni, ‘Nikech wuoneu nojwangʼa, mi giluwo bangʼ nyiseche manono mi gitiyonegi kendo lamogi. Ne gikweda kendo ok girito chikna. 12 To usebedo joma timbegi mono moloyo wuoneu. Ne kaka ngʼato ka ngʼato kuomu luwo timbe manono mag chuny kar mondo gilwora. 13 Kuom mano, anawitu oko mar pinyni nyaka e piny ma un kata wuoneu ok osengʼeyo, kendo kanyo unutine nyiseche moko manono odiechiengʼ gi otieno, nimar ok anangʼwon-nu.’ ”\n14 Jehova Nyasaye owacho niya, “Kata kamano, ndalo biro, ma dhano ok nochak owachi ni, ‘Akwongʼora gi nying Jehova Nyasaye mangima, manogolo jo-Israel Misri,’ 15 to giniwach ni, ‘Akwongʼora gi nying Jehova Nyasaye mangima, manogolo jo-Israel e piny ma yo nyandwat kendo koa e pinje duto kama ne oseriembogie.’ Nimar anadwog-gi e piny mane amiyo kweregi.”\n16 Jehova Nyasaye owacho niya, “To anaor jolupo mangʼeny kendo ginimakgi. Bangʼ mano anaor jodwar mangʼeny, kendo ginidwargi e got maduongʼ kod mago matindo kendo e kuonde pondo mokunyore e lwendni. 17 Wengena ne oneno timbegi duto; ok gipondona, bende richogo ok opondona. 18 Anachulgi nyadiriyo kuom timbegi mamono kod richo mag-gi, nikech gisenjawo pinya kod gigi mopa maonge ngima kendo gisepongʼo girkeni mara gi nyisechegi manono maonge tich.”\n19 Yaye Jehova Nyasaye, in e tekona kod ohingana,\nkar pondona e ndalo chandruok,\nin ema ogendini nobi iri koa e\ntungʼ piny ka tungʼ piny mi giwachi ni,\n“Wuonewa ne onge gimoro to mana nyiseche manono mag miriambo,\nnyiseche mopa maonge tich mane ok otimonegi ber moro amora.\n20 Bende ji loso nyisechegi giwegi?\nEe, to ok gin nyiseche!”\n21 “Emomiyo anapuonjgi\nkendo tinendeni anapuonjgi,\ntekona gi nyalona.\nni nyinga en Jehova Nyasaye.”


Luka 10 | Bible e Intanet | New World Translation\nSOM E Afrikaans Albanian Alur Amharic Arabic Armenian Aymara Azerbaijani Azerbaijani (Cyrillic) Baoule Bassa (Cameroon) Batak (Karo) Batak (Toba) Belize Kriol Bengali Bicol Bislama Bulgarian Cambodian Catalan Cebuano Changana (Mozambique) Chichewa Chinese Cantonese (Simplified) Chinese Cantonese (Traditional) Chinese Mandarin (Machon) Chinese Mandarin (Mayot) Chitonga Chitonga (Malawi) Chitumbuka Chol Cibemba Croatian Cuban Sign Language Czech Dangme Danish Dhok Mitiyoe gi Ranyisi ma Jamaica Dhok Mitiyoe gi Ranyisi ma Nigeria Dhok mar Ranyis ma Nicaraguan Dhok mar Ranyisi ma (Chinese) Dhok mar Ranyisi ma Australian Dhok mar Ranyisi ma Austrian Dhok mar Ranyisi ma Bolivian Dhok mar Ranyisi ma Brazilian Dhok mar Ranyisi ma Chilean Dhok mar Ranyisi ma Colombian Dhok mar Ranyisi ma Costa Rican Dhok mar Ranyisi ma Croatian Dhok mar Ranyisi ma Czech Dhok mar Ranyisi ma Dutch Dhok mar Ranyisi ma Ecuadorian Dhok mar Ranyisi ma Faransa Dhok mar Ranyisi ma Filipino Dhok mar Ranyisi ma Greek Dhok mar Ranyisi ma Guatemalan Dhok mar Ranyisi ma Honduras Dhok mar Ranyisi ma Hungarian Dhok mar Ranyisi ma Indonesian Dhok mar Ranyisi ma Ingresa Dhok mar Ranyisi ma Irish Dhok mar Ranyisi ma Israeli Dhok mar Ranyisi ma Italian Dhok mar Ranyisi ma Japanese Dhok mar Ranyisi ma Jerman Dhok mar Ranyisi ma Korean Dhok mar Ranyisi ma Mexican Dhok mar Ranyisi ma New Zealand Dhok mar Ranyisi ma Panamanian Dhok mar Ranyisi ma Paraguayan Dhok mar Ranyisi ma Peruvian Dhok mar Ranyisi ma Polish Dhok mar Ranyisi ma Portuguese Dhok mar Ranyisi ma Quebec Dhok mar Ranyisi ma Russian Dhok mar Ranyisi ma South African Dhok mar Ranyisi ma Spanish Dhok mar Ranyisi ma Swedish Dhok mar Ranyisi ma Swiss German Dhok mar Ranyisi ma Taiwanese Dhok mar Ranyisi ma Thai Dhok mar Ranyisi ma Venezuelan Dhok mar Ranyisi ma Zimbabwe Dhok mar ranyisi ma Amerka Dhok mar ranyisi ma Argentinian Dholuo Drehu Dutch Efik Estonian Ewe Faransa Fijian Finnish Ga Georgian German Ghanaian Sign Language Greek Guarani Gujarati Gun Haitian Creole Hebrew Hiligaynon Hindi Hiri Motu Hungarian Icelandic Igbo Iloko Indian Sign Language Indonesian Isoko Italian Japanese Javanese Kabiye Kannada Karen (S'gaw) Kazakh Kenyan Sign Language Kikamba Kikaonde Kikongo Kikuyu Kiluba Kinyarwanda Kirghiz Kiribati Kirundi Kisi Kisungu Kongo Korean Krio Kwangali Kwanyama Laotian Latvian Lingala Lithuanian Luganda Lunda Luvale Macedonia Macua Madagascar Sign Language Malagasy Malay Malayalam Malaysian Sign Language Maltese Mambwe-Lungu Marathi Marshallese Maya Moore Mozambican Sign Language Myanmar Ndau Ndebele Ndebele (Zimbabwe) Nepali Nias Norwegian Nyaneka Nyungwe Nzema Oromo Ossetian Otetela Pangasinan Papiamento (Curacao) Persian Polish Ponapean Portuguese Portuguese (Portugal) Punjabi Quebec (Ancash) Quechua (Ayacucho) Quechua (Bolivia) Quechua (Cuzco) Romanian Russian Salvadoran Sign Language Samoan Sango Sateré-Mawé Sena Sepedi Sepulana Serbian Serbian (Roman) Sesotho (Lesotho) Setswana Seychelles Creole Shona Silozi Sinhala Slovak Slovak Sign Language Slovenian Slovenian Sign Language Solomon Islands Pidgin Spanish Sranantongo Sunda Swahili Swahili (Congo) Swati Swedish Tagalog Tahitian Tajiki Tamil Tatar Telugu Tetun Dili Thai Ticuna Tigrinya Tiv Tojalabal Tok Pisin Tongan Totonac Tshiluba Tshwa Tsonga Turkish Turkmen Tuvaluan Twi Tzotzil Ukrainian Umbundu Urdu Uruguayan Sign Language Uzbek Uzbek (Roman) Venda Vietnamese Wallisian Waray-Waray Xavante Xhosa Yoruba Zambian Sign Language Zapotec (Isthmus) Zulu\nBuk Manie Muma\nChakruok Wuok Tim Jo-Lawi Kwan Rapar mar Chik Joshua Jong’ad Bura Ruth 1 Samuel 2 Samuel 1 Ruodhi 2 Ruodhi 1 Weche mag Ndalo 2 Weche mag Ndalo Ezra Nehemia Esta Ayub Zaburi Ngeche Eklesiastes Wer Mamit Moloyo Wende Duto Isaya Jeremia Ywagruok Ezekiel Daniel Hosea Joel Amos Obadia Jona Mika Nahum Habakuk Zefania Hagai Zekaria Malaki Mathayo Mariko Luka Johana Tich Joote Jo-Rumi 1 Jo-Korintho 2 Jo-Korintho Jo-Galatia Jo-Efeso Jo-Filipi Jo-Kolosai 1 Jo-Thesalonika 2 Jo-Thesalonika 1 Timotheo 2 Timotheo Tito Filemon Jo-Hibrania Jakobo 1 Petro 2 Petro 1 Johana 2 Johana 3 Johana Juda Fweny\nInjili mar Luka 10:1-42\nYesu ooro ji 70 (1-12)\nMasira biro yudo mier modagi loko chunygi (13-16)\nJi 70 oduogo (17-20)\nYesu opako Wuon mare kuom guedho joma obolore (21-24)\nNgero mar Ja-Samaria (25-37)\nYesu limo Maritha kod Maria (38-42)\n10 Bang’ mago duto, Ruoth noyiero ji 70 mamoko mi noorogi ji ariyo-ariyo+ mondo gitelne dala ka dala kod kuonde duto ma en owuon nobiro dhiyoe. 2 Eka nowachonegi niya: “Adier, tij keyo duong’, to jotich e ma nok. Omiyo, kwauru Ruodh keyo mondo oor jotich e keyone.+ 3 Neuru! Aorou kaka nyirombe e kind ondiegi.+ 4 Kik uting’ ofuk pesa kata ofuk chiemo kata wuoche,+ kendo kik umos* ng’ato e yo. 5 Ka udonjo e ot moro, chakuru ka uwacho niya: ‘Odni mondo obed gi kuwe.’+ 6 To ka ng’at mohero kuwe ni kanyo, kuwe maru biro bedo kuome. To ka onge, kuwe maru biro duogonu. 7 Omiyo, beduru e odno,+ ka uchamo kendo umadho gik ma gimiyou,+ nimar jatich owinjore gi chudone.+ Kik ubed jo ma siko dar kuonde morwakue. 8 “Bende, ka udonjo e dala moro mi girwakou, chamuru gik ma giketo e nyimu 9 kendo changuru jo matuo ka uwachonegi niya: ‘Pinyruodh Nyasaye osebiro machiegni kodu.’+ 10 To ka udonjo e dala moro to ok girwakou, wuoguru oko e yorene madongo kendo wachuru kama: 11 ‘Kata mana buru momako tiendewa koa e dalau, wateng’onu.+ To ng’euru wachni, ni Pinyruodh Nyasaye osebiro machiegni.’ 12 Awachonu ni, kum mar Sodom nobed maber berie e chieng’no moloyo mar dalano.+ 13 “Yaye nobedni malit in Korazin! Yaye nobedni malit in Bethsaida! nikech ka dine bed ni tije madongo mosetimore e miechugi notimore Tiro gi Sidon, dikoro giseloko chunygi chon mi girwako lep gunia ka gibet e buru.+ 14 Nikech mano, kum mar Tiro gi Sidon nobed maber berie moloyo maru e chieng’ bura. 15 To in Kapernaum, be dibed ni noting’i malo e polo, koso? Inilor piny e Liel!* 16 “Ng’at ma winjou, owinja,+ kendo ng’at ma chayou, ochaya an bende. To ng’at ma chaya, ochayo bende ng’at ma noora.”+ 17 Eka ji 70 ma ne ooroka noduogo gi mor ka giwacho niya: “Ruoth, kata mana jochiende timo kaka wachikogi ka watiyo gi nyingi.”+ 18 Bang’ mano, nowachonegi kama: “Aneno Satan koselwar+ mana ka mil polo. 19 Neuru! Asemiyou teko mar nyono thuonde gi thomoni kendo mar loyo teko mar jowasigu duto,+ kendo onge gima biro hinyou. 20 Kata kamano, kik ubed mamor mana nikech jochiende luwo kaka uchikogi, to moruru nikech nyingeu osendik e polo.”+ 21 E sanogo, roho maler nomiyo obedo gi mor mogundho mowacho niya: “Apaki e nyim ji duto Wuora, Ruodh polo gi piny, nimar iseumo wechegi ne jo mariek gi jo ma osomo,+ kendo iseelogi ne nyithindo matindo. En kamano Wuora, nimar mano e kaka idwaro.+ 22 Wuora oseketo gik moko duto e lweta, kendo onge ng’at mong’eyo Wuoyi mak mana Wuoro. Bende, onge ng’at mong’eyo Wuoro, mak mana Wuoyi+ kod ng’at ma Wuoyi dwaro elone.”+ 23 Bang’ mano, nowuoyo gi jopuonjrene kar kendgi kowacho niya: “Wenge mamor gin wenge ma neno gik ma unenogi.+ 24 Nimar awachonu ni, jonabi gi ruodhi mang’eny nogombo neno gik ma sani uneno to ok ne gineno,+ kendo ne gigombo winjo gik ma sani uwinjo, to ok ne giwinjo.” 25 Koro ng’at moro molony e Chik ne ochung’ ka dwaro teme mopenje niya: “Japuonj, en ang’o ma dwarore ni atim eka ayud ngima mochwere?”+ 26 Nowachone kama: “Ondik nang’o e Chik? Kisome to owacho nang’o?” 27 En nodwoke niya: “‘Nyaka iher Jehova* Nyasachi gi chunyi duto, gi ngimani duto, gi tekoni duto, kendo gi pachi duto,’+ kendo ‘iher wadu* kaka iherori iwuon.’”+ 28 Yesu nokone kama: “Idwoko kare; dhi nyime timo kamano to iniyud ngima.”+ 29 Nikech ng’atno ne dwaro nyisore ni en ng’at makare,+ nopenjo Yesu niya: “Wadwa* en ng’a?” 30 Yesu nodwoko kama: “Ng’at moro ne lor koa Jerusalem kodhi Jeriko, to noromo gi jomecho moko ma ne ogoye, olonye, kendo omaye gige duto kae to ne oweye kochiegni tho. 31 Koro jadolo moro bende ne lor e yorno, to ka noneno ng’atno, nokalo e bath yo komachielo. 32 Kamano bende, Ja-Lawi moro ka nochopo kanyo moneno ng’atno, nokalo e bath yo komachielo. 33 To Ja-Samaria+ moro ma ne wuotho e yorno nochopo ir ng’atno, to ka ne onene, ne okeche. 34 Omiyo, nodhi ire motueyo kuonde mohinyore, kendo noolo mo kod divai kuondego. Eka nokete e pundane owuon kendo notere nyaka e od bworo morite maber. 35 Kinyne notero dinari* ariyo, mi nomiyogi jarit od bworono kowacho kama: ‘Rite maber, kendo gimoro amora mitiyogo mokalo mago, abiro chuli ka aduogo.’ 36 Kuom ji adekgo, en ng’a miparo ni ne otimo gima nyiso ni en wadgi*+ ng’at ma ne olwar e lwet jomechono?” 37 Nodwoko kama: “En ng’at ma ne okecheno.”+ Yesu nokone ni, “Dhiyo, kendo itim kamano in bende.”+ 38 Koro sa ma ne gidhi, nodonjo e gweng’ moro. Kanyo, dhako moro ma nyinge Maritha+ norwake e ode. 39 Dhakono bende ne nigi nyamin-gi miluongo ni Maria, ma nobet e tiend Ruoth kendo nomedo winjo gik ma Ruoth ne wacho. 40 Maritha to ne timo tije mang’eny ma ne gale. Omiyo, nobiro ir Yesu mowachone niya: “Ruoth, ok idew ni nyamera oweya ka an e ma atimo gik moko kenda? Nyise ni obi okonya.” 41 Ruoth nodwoke kama: “Maritha, Maritha, iparori kendo ichandori gi gik mang’eny. 42 Gik manok e ma dwarore, to kata mana achiel. Maria oseyiero gima ber,+ kendo ok nomaye.”\n^ Kata, “kik ukwak ng’ato ka umose.”\n^ Kata, “jirandi.”\n^ Kata, “Jiranda.”\n^ Som Apendiks B14.\n^ Kata, “jirand.”\nNyis Dhok Mitiyoe gi Ranyisi Kende\nGolo Buk Kende


1 Weche mag Ndalo 17 - Holy Bible [Luo Bible 2020] - (1WeN 17)\n1 Weche mag Ndalo 17\nBangʼ ka Daudi nosedonjo e ode mar ruoth, nowacho ni Nathan janabi niya, “Koro anto adak e od ruoth moger gi yiend sida, to Sandug Muma mar singruok mar Jehova Nyasaye to osiko e bwo hema.”\nNathan nodwoko Daudi niya, “gimoro amora manie chunyi to dhi nyime mondo itim nikech Nyasaye ni kodi.”\nOtienono wach mar Nyasaye nobiro ni Nathan kawacho niya,\n“Dhiyo mondo inyis jatichna Daudi niya, ‘Ma e gima Jehova Nyasaye wacho: In ok nigerna ot mondo adagie.\nPok adak e ot chakre ndalo mane agolo jo-Israel e piny Misri nyaka kawuono. Asebedo kawuotho e kuonde mogurie hema ka adar e kuonde dak mopogore.\nKuonde duto masewuothoe gi jo-Israel duto, bende asewachoe ni jotendgi mane aketo jokwadh joga niya, “Angʼo momiyo pok ugerona ot mar yiend sida?” ’\n“Omiyo koro wach ni jatichna Daudi niya, ‘Ma e gima Jehova Nyasaye Maratego wacho kama: Ne agoli e lek kuma ne ikwayoe rombe mondo ibed jatend joga Israel.\nAsebedo kodi kuonde duto misedhiye, kendo asetieko wasiki duto e nyimi. Koro abiro miyo nyingi bed kaka humb jomadongo manie piny.\nKendo abiro chiwo piny ni joga Israel kendo abiro gurogi mondo gibed gi pinygi giwegi mondo kik chandgi kendo. Jomahundu ok nochak osandgi kendo kaka negitimonegi mokwongo,\nkendo kaka gisetimo nyaka chakre ne ayier jotelo marito joga Israel. Bende abiro loyo wasiki duto. “ ‘Awachoni ni Jehova Nyasaye biro geroni ot:\nKa ndaloni orumo mitho kendo iluwo kwereni, to abiro keto kothi moro mondo okaw kari, achiel kuom yawuoti minywolo kendo anagur pinyruodhe.\nEn ema noger ot ni nyinga kendo anagur lochne osik nyaka chiengʼ.\nAnabed wuon-gi, to enobed wuoda. Ok nagol herana kuome kaka ne agolo herana kuom ruoth mane ikawo loch kuome.\nAnakete motegno e oda kendo kuom pinyruodhe nyaka chiengʼ, lochne nogur motegno manyaka chiengʼ.’ ”\nNathan nonyiso Daudi weche duto mane ofwenyne.\nEka Ruoth Daudi nodonjo e hema mobet piny e nyim Jehova Nyasaye mowacho niya, “An to an ngʼa, yaye Jehova Nyasaye, to jooda to gin ngʼa gini momiyo isetimona gigi duto?\nTo ka gima kamano ok oromo e nyim wangʼi, yaye Jehova Nyasaye, to isewuoyo kuom gima biro timore e od jatichni. Isengʼiya mana ka gima an ngʼat motingʼ malo moloyo ji duto, yaye Jehova Nyasaye.\n“En angʼo ma Daudi dimed wachoni kuom duongʼ ma isemiyo jatichni? Nikech ingʼeyo jatichni,\nyaye Jehova Nyasaye. Nikech wach misewacho kendo koluwore gi dwaroni, isetimo tim maduongʼni bende isemiyo singruok madongogi ongʼere.\n“Yaye Jehova Nyasaye, onge ngʼama chalo kodi kendo onge Nyasaye moro makmana in, mana kaka wasewinjo gi itwa wawegi.\nEre oganda machal gi jogi Israel? Bende nitiere oganda moro mane Nyasache osedhi moreso ka gin wasumbini milokogi jogi? Donge isemiyo nyingi duongʼ kuom timbe madongo kendo malich, nimar iseriembo ogendini mamoko e nyim jogi mane ireso kigolo Misri?\nNe imiyo jogi ma jo-Israel obedo jogi iwuon nyaka chiengʼ to bende in Jehova Nyasaye isebedo Nyasachgi.\n“To koro Jehova Nyasaye, mi singruok misetimo kuom jatichni kod ode mondo ogurre nyaka chiengʼ. Tim mana kaka ne isingori,\nmondo mi ogurre kendo nyingi obed maduongʼ nyaka chiengʼ. Eka ji biro wacho ni, ‘Jehova Nyasaye Maratego, en Nyasach jo-Israel!’ Kendo dhood jatichni Daudi nogurre e nyimi.\n“In, Nyasacha isefwenyo ni jatichni ni ibiro gerona ot omiyo jatichni osebet gi chir mondo olami.\nYaye Jehova Nyasaye, in e Nyasaye! Kendo isesingo gik mabeyogi ni jatichni.\nEmomiyo iseyie mondo igwedh od jatichni mondo osik e nyimi nyaka chiengʼ nikech isegwedhe kendo inigwedhe nyaka chiengʼ, yaye Jehova Nyasaye.”\n1 Weche mag Ndalo 17:1\n1 Weche mag Ndalo 17:2\n1 Weche mag Ndalo 17:3\n1 Weche mag Ndalo 17:4\n1 Weche mag Ndalo 17:5\n1 Weche mag Ndalo 17:6\n1 Weche mag Ndalo 17:7\n1 Weche mag Ndalo 17:8\n1 Weche mag Ndalo 17:9\n1 Weche mag Ndalo 17:10\n1 Weche mag Ndalo 17:11\n1 Weche mag Ndalo 17:12\n1 Weche mag Ndalo 17:13\n1 Weche mag Ndalo 17:14\n1 Weche mag Ndalo 17:15\n1 Weche mag Ndalo 17:16\n1 Weche mag Ndalo 17:17\n1 Weche mag Ndalo 17:18\n1 Weche mag Ndalo 17:19\n1 Weche mag Ndalo 17:20\n1 Weche mag Ndalo 17:21\n1 Weche mag Ndalo 17:22\n1 Weche mag Ndalo 17:23\n1 Weche mag Ndalo 17:24\n1 Weche mag Ndalo 17:25\n1 Weche mag Ndalo 17:26\n1 Weche mag Ndalo 17:27


Mathayo 26 - Holy Bible [Luo Bible 2020] - (Mat 26)\nKane Yesu osetieko wacho wechegi duto, nowachone jopuonjrene niya,\n“Kaka ungʼeyo, odongʼ ndalo ariyo kende mondo chiengʼ Pasaka ochopi, kendo Wuod Dhano ibiro chiwo mondo ogur.”\nEka jodolo madongo gi jodong oganda nochokore e dala jadolo maduongʼ, mane nyinge Kaifas,\nkendo negichano mondo gimak Yesu e yo moro malingʼ-lingʼ mondo ginege.\nTo negiwacho niya, “Kik watim kamano kinde nyasi, nono to ji ogomo.”\nKane oyudo Yesu ni Bethania e dala ngʼat moro miluongo ni Simon ja-dhoho,\ndhako moro nobiro ire gi chupa mar alabasta, mopongʼ gi mo mangʼwe ngʼar kendo ma nengone tek, kendo noole duto e wiye sa ma nobet kochiemo e mesa.\nKa jopuonjre noneno mano, ne gisin, mi giwacho niya, “Morni iketho malit kayiem nangʼo?\nDonge morni ne inyalo loke pesa e nengo mamalo mondo omi jodhier pesago.”\nTo kaka Yesu nongʼeyo pachgino, nowachonegi niya, “Uchando dhakoni nangʼo? Osetimona gima ber miwuoro.\nJoma odhier ubiro bedogo kinde duto to an ok ubi siko ka un koda ndalo duto.\nKane oolo mo mangʼwe ngʼarno e ringra, notimo kamano mondo oikago ne ik.\nAwachonu adier ni kamoro amora ma noyalie Injilini e kind ogendini duto mag piny, gima dhakoni otimo bende nohul, kiparego.”\nEka achiel kuom ji apar gariyogo, mane iluongo ni Judas Iskariot, nodhi ir jodolo madongo,\nmopenjogi niya, “Angʼo mubiro miya ka achiwe e lwetu?” Omiyo ne gikwanone pesa mamingli mag fedha piero adek.\nChakre chiengʼno kadhi nyime Judas nochako manyo kinde maber mar kete e lwetgi.\nOdiechiengʼ mokwongo mar nyasi mar makati ma ok oketie Thowi, jopuonjre nobiro ir Yesu mopenje niya, “Idwaro mondo wadhi waikni kama ichame Pasaka kanye?”\nNodwoko niya, “Dhiuru ei dala maduongʼ ir ngʼat moro kendo uwachne ni, ‘Japuonj wacho niya, sana mane ochanna chiegni chopo, omiyo abiro timo nyasi mar Sap Pasaka kod jopuonjrena e odi.’ ”\nOmiyo jopuonjre notimo kaka Yesu nochikogi kendo negiiko Sap Pasaka.\nKane ochopo godhiambo, Yesu nobet kachiemo kaachiel gi jopuonjre apar gariyogo.\nTo kane oyudo gichiemo, nowacho niya, “Awachonu adier ni achiel kuomu biro ndhoga.”\nChunygi nodoko malit ahinya, kendo negichako wachone moro ka moro niya, “Ruoth, dobed an koso?”\nYesu nodwokogi niya, “Ngʼat machiemo koda e tawo achiel biro ndhoga.\nWuod Dhano biro dhi adier mana kaka nondiki kuome. To ngʼat mandhogo Wuod Dhano none malit! Dine obedo maber moloyo kane ok onywole.”\nEka Judas, ngʼat mane biro ndhoge nowacho niya, “Rabi, dobed an koso?” Yesu nodwoko niya, “Ee, en in.”\nBangʼe nokawo kikombe mi ogoyo erokamano bangʼe omiyogi kowacho niya, “Madhuru gima ni e iye, un duto.\nMa e remba mar singruok, mochwer ne ji mangʼeny mondo okel warruok kuom richo.\nAnyisou ni ok anamadh olemb mzabibuni kendo, chakre kawuono nyaka chop odiechiengʼno ma anamadhee manyien, kaachiel kodu, e pinyruoth mar Wuora.”\nKane gisewero wend pak, ne giwuok gidhi nyaka e Got Zeituni.\nEka Yesu nonyisogi niya, “Otienoni un duto ubiro ringo uweya, nimar ondiki niya, “ ‘Abiro goyo jakwath, mi kweth mag rombe noke.’\nTo bangʼ ka asechier to anatelnu adhi Galili.”\nPetro nodwoko niya, “Kata ka ji duto oringo oweyi to an ok abi weyi.”\nYesu nodwoko niya, “Awachoni adier ni otienoni, kapok thuon gweno okok, wangʼ inikweda nyadidek.”\nTo Petro nowacho koramo niya, “Kata ka ochuno ni nyaka atho kodi, to ok abi kwedi ngangʼ.” Kendo jopuonjre mamoko duto bende nowuoyo machalre gi Petro.\nEka Yesu nodhi gi jopuonjrene nyaka kama iluongo ni Gethsemane, kendo nowachonegi niya, “Beduru ka kapod adhi nyime kucho mondo alam.”\nNokawo Petro kod yawuot Zebedi ariyo modhigo, eka nochako bedo gi kuyo kod paro mangʼeny.\nEka nowachonegi niya, “Chunya opongʼ gi midhiero gi lit nyaka kar tho. Beduru ka kendo beduru ka urito kaachiel koda.”\nNe ochwalore nyime matin bangʼe ogoyo chonge piny kokulore nyaka e lowo eka olemo niya, “Wuora, kanyalore to yie mondo kikombeni ogol kuoma. To ok kaka an ema adwaro to mana kaka in ema idwaro.”\nBangʼe nodok ir jopuonjrene monwangʼo ka ginindo. Nopenjo Petro niya, “Joka ma, ne ok unyal rito koda kata kuom sa achiel kende?\nBeduru motangʼ kendo lamuru mondo kik udonj e tem. Chuny oikore makmana ringruok to nyap.”\nNe owuok odhi kendo, mar ariyo, kendo nolamo niya, “Wuora, ka ok nyalre mondo ogol okombeni makmana ka amadhe to dwaroni mondo otimre.”\nTo kane odwogo, nochako oyudogi ka ginindo, nikech nindo noingogi.\nOmiyo ne oweyogi, kendo nochako owuok modok mi olemo mar adek, kowacho gima chalre.\nEka noduogo ir jopuonjrene mowachonegi niya, “Pod unindo aninda kendo uyweyo? Neuru, sa osechopo, kendo Wuod Dhano koro indhogo ka ikete e lwet joricho.\nChunguru wadhi! Jandhokna osechopo!”\nKane pod owuoyo, Judas, mane en achiel kuom jopuonjrene apar gariyo, nochopo. Ne en gi oganda maduongʼ mane omanore gi gik lwenje kaka ligangla gi arunge. Ne oorgi koa ir jodolo madongo gi jodong oganda.\nNoyudo jandhok osechano kodgi ranyisi mobiro timo kowacho niya, “Ngʼat ma wangʼ ananyodhi e en; makeuru.”\nJudas nopusore piyo piyo nyaka ir Yesu, mowachone niya, “Misawa Rabi!” bangʼe to onyodhe.\nTo Yesu nodwoko niya, “Osiepna, tim gima nokeli.” Eka jogo nochorore nyime mi ondhiyo Yesu, kendo negimake.\nYesu nowachone niya, “Dwok liganglani e olalo, nimar ji duto ma wuodho ligangla notho gi ligangla.\nIparo ni ok anyal kwayo Wuora mi oketna tenge migepe apar gariyo mag malaike mondo okedna sani sani?\nNdiko dichop kare nade mawacho ni gigo nyaka timre kaka gitimore sani?”\nE sechego Yesu nowachone ogandano niya, “Uwuokna oko mondo umaka ka utingʼo ligengni kod arunge mana ka gima an jatend koko mar jo-jendeke nangʼo? Pile ka pile an kodu e laru mag hekalu ka apuonjo, to ne ok umaka.\nTo gima timoreni osetimore kama mondo Ndiko mag jonabi ochopi.” Eka jopuonjre duto noweye moringo odhi.\nJoma nomako Yesu nokawe motere nyaka ir Kaifas jadolo maduongʼ, kuma jopuonj chik kod jodongo noyudo osechokoree.\nTo Petro noluwo bangʼe gichien, nyaka notundo e laru mar jadolo maduongʼ. Nodonjo kendo nobet piny kod jorito mondo one ane gima ne biro timore.\nJodolo madongo gi jobuch Sanhedrin duto ne manyo nend miriambo moro mane ginyalo donjonego Yesu mondo gingʼadne buch tho.\nTo ne ok giyudo ketho moro amora kuome, kata obedo ni jonend miriambo mangʼeny nobiro nyime. Achien mogik, ariyo nobiro nyime,\nkendo negiwacho ka giramo niya, “Ngʼatni nowacho ni, ‘Anyalo muko hekalu mar Nyasayeni mi achak agere kendo bangʼ ndalo adek.’ ”\nEka jadolo maduongʼ nochungʼ malo mopenjo Yesu niya, “Dak idwok wachno? Ma wach manade ma jogi wacho kuomini?”\nTo Yesu nolingʼ alingʼa thi. Jadolo maduongʼ nowachone niya, “Achiki mondo ikwongʼri gi nying Nyasaye Mangima ni inyiswa ka in e Kristo ma Wuod Nyasaye.”\nYesu nodwoke niya, “E en kaka iwachono. To awachonu un duto ni e ndalo mabiro unune Wuod Dhano kobet e bat korachwich mar Jal Maratego kendo kolor oa e boche polo.”\nEka jadolo maduongʼ noyiecho lepe, kowacho niya, “Oseyenyo! Pod wadwaro joneno mamoko nangʼo? Neuru, koro wasewinjo gi itwa ayanjeno.\nUn to uparo nade?” Negidwoko niya, “Owinjore gi tho.”\nEka ne gingʼulo olawo e lela wangʼe, kendo negigoye ngum. Jomoko to nopame,\nkagiwacho niya, “Hul ane, yaye Kristo. En ngʼa mogoyi?”\nSa ma noyudo Petro obet oko e laru, jatich ma nyako moro nobiro ire mowachone niya, “In bende ne in gi Yesu ja-Galili.”\nTo nokwere e nyimgi duto, kowacho niya, “Ok angʼeyo gima iwachono.”\nEka nongʼwel odhi e dhorangach, to kuno bende nyako machielo nonene mi owachone joma ne ni kanyo niya, “Ngʼatni ne nitiere gi Yesu ja-Nazareth.”\nTo nodagi wachno kendo nokwongʼore kowacho niya, “Ok angʼeyo ngʼatno!”\nBangʼ kinde matin, joma nochungʼ kanyo nodhi nyaka but Petro mowachone niya, “Ka iwacho adier, to in achiel kuomgi, nikech yo miwuoyogo huli e iro.”\nEka nochako kwongʼore mowachonegi koramo niya, “Ok angʼeyo ngʼatno adier!” To mana gisano thuon gweno moro nokok.\nEka Petro noparo wach mane oyudo Yesu osewachone niya, “Kapok thuon gweno okok, to wangʼ inikweda nyadidek.” To nowuok odhiyo oko kendo noywak malit.


Luka 21 - Holy Bible [Luo Bible 2020] - (Luk 21)\nKane ongʼiyo malo, Yesu noneno ka jo-mwandu keto chiwogi e kar chiwo mar hekalu.\nNoneno bende dhako moro modhier ma chwore notho ka keto pesa mamingli ariyo matindo tindo.\nNowacho niya, “Awachonu adier, dhako ma chwore otho modhierni osegolo chiwo moloyo joma moko duto.\nJoma mokogi duto nogolo mana matin nono kuom mwandu ma gin-go, to dhakoni kata obedo ni nodhier to ne ochiwo duto mane onego okonyrego.”\nJopuonjrene moko ne wuoyo kuom hekalu kawuoro kaka olose gi kite mabeyo kod mich mochiw ni Nyasaye. To Yesu nowacho niya,\n“To kuom mano ma uneno kani, ndalo biro biro maonge kidi kata achiel mabiro dongʼ kochungʼ ewi wadgi, moro ka moro biro redhore piny.”\nNegipenje niya, “Japuonj, gigi biro timore karangʼo? To angʼo mabiro bedo ranyisi ni gichiegni timore?”\nNodwoko niya, “Beduru motangʼ mondo kik wuondu. Nimar ji mangʼeny nobi e nyinga ka hedhore ni, ‘An e en,’ kendo ni, ‘Sa chiegni,’ kik uluwgi.\nKa uwinjo ka pinje gore kod koko mangʼeny, to kik ubed maluor. Gigi nyaka timre mokwongo, to ok onyiso ni giko chiegni.”\nEka nowachonegi niya, “Oganda noked gi oganda machielo, kendo pinyruoth noked gi pinyruoth machielo.\nPiny noyiengni malich, kech kod tuoche nobedie kuonde mopogore opogore, kendo gik malich mabwogo ji gi honni madongo notimre koa e polo.\nMano biro miyou thuolo mondo ubednegi joneno.\nTo beduru gi paro ma ok yiengni mondo kik uparru motelo ni ere kaka ubiro dwoko wach.\nNimar abiro miyou weche gi rieko maonge wasiku kata achiel ma biro tamore kata kwero wachuno.\nIbiro ndhogu kata mana gi jonywolu kod oweteu, wedeu gi osiepeu, kendo gibiro nego jomoko kuomu.\nJi duto biro sin kodu nikech an.\nTo kata mana yie wiu achiel onge manolal.\nKa uchungo motegno to ubiro reso ngimau.\n“Ka uneno Jerusalem olwor kod ogend lweny, ubiro ngʼeyo ni kindene mar kethruok chiegni.\nKoro eka joma ni Judea oring odhi ewi gode, kendo joma ni e dala maduongʼ nyaka wuog oko, to jogo man oko ei piny kik donjie dala maduongʼ.\nNimar ma e kinde ma kum bedoe mondo ochop kare gigo duto mane ondiki.\nMano kaka nodok malit ne mon ma yach kod mago madhodho nyithindo e ndalogo! Chandruok malit maduongʼ biro bedo e piny gi mirima kuom jogi.\nIbiro negogi gi ligangla kendo notergi kaka joma otwe e pinje duto. Jerusalem ibiro nyono piny gi joma ok jo-Yahudi nyaka chop kinde ma loch mar joma ok jo-Yahudi rume.\n“Ranyisi biro bedo e wangʼ chiengʼ gi dwe kod sulwe. E piny, to ogendini nobed kodhier kendo kongʼengʼ, nikech nam mawuo kendo apaka magore.\nJi biro podho nikech gik malich matimore, ka luoro omakogi nikech gima biro timore e piny, nimar chwech mag polo noyiengni.\nTo gie kindeno gibiro neno Wuod Dhano kabiro koa e bor polo gi teko kod duongʼ malich.\nKa gigi chako timore, chunguru kendo tingʼuru wiwu malo, nikech ndalou mag warruok chiegni.”\nNogoyonegi ngero kama: “Neuru yadh ngʼowu kod yien duto.\nKa gichako loth, unyalo neno uwegi kendo ungʼeyo ni ndalo oro chiegni.\nKata kamano, ka uneno ka gigi timore to ngʼeuru ni pinyruoth Nyasaye ni machiegni.\n“Awachonu adier ni, tiengʼni ok norum ngangʼ kapok gigi duto otimore.\n“Beduru motangʼ, nono chunyu biro bedo monyosore gi pek, mer kod parruok mar ngima to ndalono nochopnu apoya kaka obadho.\nNimar obiro biro ne ji duto modak e wangʼ piny mangima.\nBeduru kurito kinde duto, kendo lemuru mondo utony ne gigo duto mabiro timore, kendo mondo uchungʼ e nyim Wuod Dhano.”\nOdiechiengʼ ka odiechiengʼ Yesu ne puonjo e hekalu, kendo odhiambo kodhiambo nodhi monindo e Got miluongo ni Zeituni gotieno.\nTo ji duto nobiro e hekalu chon gokinyi mondo giwinje.


1 Weche mag Ndalo 16 - Holy Bible [Luo Bible 2020] - (1WeN 16)\n1 Weche mag Ndalo 16\nNegikelo Sandug Muma mar Nyasaye mi gikete ei hema mane Daudi ogurone, bangʼe negitimo misengini miwangʼo pep kod misengini mag lalruok e nyim Nyasaye.\nKane Daudi osetieko chiwo misango miwangʼo pep kod misango mar lalruok, ne ogwedho jo-Israel ka oluongo nying Jehova Nyasaye.\nBangʼe ngʼato ka ngʼato ma ja-Israel, dhako kata dichwo nomiyo makati achiel, gi ringʼo mayom kod olembe motwo mongʼin.\nNoyiero jo-Lawi moko mondo oti e nyim Sandug Muma mar Jehova Nyasaye, mondo olem kendo ogo erokamano ka gipako Jehova Nyasaye ma Nyasach Israel.\nAsaf ne jatendgi, Zekaria jalupne, kiluwogi kod Jeyel, Shemiramoth, Jehiel, Matithia, Eliab, Benaya, Obed-Edom gi Jeyel mane jogo orutu gi nyatiti ka Asaf to ne dwongʼo ongengʼo\nto Benaya kod Jahaziel ma jodolo to ne goyo turumbete e sa ka sa e nyim sanduk singruok mar Nyasaye.\nChiengʼno ema ne Daudi omiyo Asaf kod jowetene zaburini mar goyo erokamano ni Jehova Nyasaye kama:\nPakuru Jehova Nyasaye, luonguru nyinge, landuru ne ogendini duto gima osetimo.\nWerneuru, pakeuru gi wende, nyisuru kuom tijene duto miwuoro.\nNyinge maler nigi duongʼ, chuny joma manyo Jehova Nyasaye mondo obed mamor.\nRanguru Jehova Nyasaye gi tekone, dwaruru wangʼe kinde duto.\nyaye, un nyikwa Israel jatichne, yaye, un yawuot Jakobo joge moyiero.\nNe ogure ne Jakobo kaka chik, kendo nogure ni Israel kaka singruok mochwere:\nNowacho niya, “Anamiyi piny Kanaan kaka girkeni mari.”\nNe ok oyie mondo ngʼato osandgi, nokwero ruodhi kowachonegi niya,\n“Kik umul joga ma awiro, kik uhiny jonabi maga.”\nWeruru ne Jehova Nyasaye un ji duto modak e piny, landuru warruokne odiechiengʼ kodiechiengʼ.\nHuluru duongʼne e kind ogendini kendo landuru tijene miwuoro ne ji duto.\nNikech nyiseche duto mag ogendini gin mana gik ma dhano oloso, to Jehova Nyasaye ema nochweyo polo.\nDuongʼ kod pak nitiere e nyime; teko kod mor nitiere kar dakne.\nMiuru Jehova Nyasaye duongʼ mowinjore gi nyinge. Keluru chiwo kendo ubi ire mondo. Ulam Jehova Nyasaye e lerne marieny mar berne.\nUn ji duto manie piny, beduru gi e nyime! Piny osegur motegno kendo ok noyienge.\nPolo mondo obed moil, piny mondo obed mamor, we mondo giwachne e dier ogendini niya, “Jehova Nyasaye olocho!”\nNam kod gik moko duto man e iye bende omor, beduru mamor un pewe kod gik manie iwu.\nBangʼe yiende manie bungu nower, giniwer gi mor e nyim Jehova Nyasaye, nikech obiro ngʼadone piny bura.\nYwaguru niya, “Reswa aa Nyasaye ma Jawarwa, chokwa kendo reswa kuom ogendini, mondo mi wadwok erokamano ne nyingi maler kendo wabed mamor kwapaki.”\nPakuru Jehova Nyasaye, ma Nyasach Israel mochwere manyaka chiengʼ. Eka ji duto nowacho niya, “Amin” kendo ni “Opak Jehova Nyasaye.”\nDaudi ne oweyo Asaf kod jotich kaachiel kode e nyim Sandug Singruok mar Jehova Nyasaye mondo giti kanyo ndalo duto mana kaka ne dwarore pile ka pile kendo odiechiengʼ ka odiechiengʼ.\nNe oweyo bende Obed-Edom kod jowetene piero auchiel gaboro mondo joti kodgi. Obed-Edom wuod Jeduthun to gi Hosa bende ne jorit rangeye.\nDaudi noweyo Zadok jadolo kod jowetene ma jodolo e nyim hekalu mar Jehova Nyasaye e kama otingʼore gi malo man Gibeon,\nmondo gichiwne Jehova Nyasaye misengini pile pile e kendo mar misango miwangʼo pep, gitim kamano okinyi kod odhiambo mana kaka ondikgi duto e Chik Jehova Nyasaye mano mi jo-Israel.\nKaachiel kodgi ne gin Heman gi Jeduthun kod joma moko manoyier kendo oluong gi nyingegi mondo gi dwokne Jehova Nyasaye erokamano, “nikech herane osiko manyaka chiengʼ.”\nHeman kod Jeduthun to ne tijgi en goyo turumbete kod ongengʼo kod goyo thumbe mamoko mag wend Nyasaye. Yawuot Jeduthun to ne rito rangach.\nEka ji duto noa ka ngʼato ka ngʼato dok e dalane, kendo Daudi bende nodhi dalane mondo ogwedh joge.\n1 Weche mag Ndalo 16:1\n1 Weche mag Ndalo 16:2\n1 Weche mag Ndalo 16:3\n1 Weche mag Ndalo 16:4\n1 Weche mag Ndalo 16:5\n1 Weche mag Ndalo 16:6\n1 Weche mag Ndalo 16:7\n1 Weche mag Ndalo 16:8\n1 Weche mag Ndalo 16:9\n1 Weche mag Ndalo 16:10\n1 Weche mag Ndalo 16:11\n1 Weche mag Ndalo 16:12\n1 Weche mag Ndalo 16:13\n1 Weche mag Ndalo 16:14\n1 Weche mag Ndalo 16:15\n1 Weche mag Ndalo 16:16\n1 Weche mag Ndalo 16:17\n1 Weche mag Ndalo 16:18\n1 Weche mag Ndalo 16:19\n1 Weche mag Ndalo 16:20\n1 Weche mag Ndalo 16:21\n1 Weche mag Ndalo 16:22\n1 Weche mag Ndalo 16:23\n1 Weche mag Ndalo 16:24\n1 Weche mag Ndalo 16:25\n1 Weche mag Ndalo 16:26\n1 Weche mag Ndalo 16:27\n1 Weche mag Ndalo 16:28\n1 Weche mag Ndalo 16:29\n1 Weche mag Ndalo 16:30\n1 Weche mag Ndalo 16:31\n1 Weche mag Ndalo 16:32\n1 Weche mag Ndalo 16:33\n1 Weche mag Ndalo 16:35\n1 Weche mag Ndalo 16:36\n1 Weche mag Ndalo 16:37\n1 Weche mag Ndalo 16:38\n1 Weche mag Ndalo 16:39\n1 Weche mag Ndalo 16:40\n1 Weche mag Ndalo 16:41\n1 Weche mag Ndalo 16:42\n1 Weche mag Ndalo 16:43


1 Ruodhi 13 - Holy Bible [Luo Bible 2020] - (1Ru 13)\n1 Ruodhi 13\nKaluwore gi wach Jehova Nyasaye, ngʼat Nyasaye nobiro koa Juda modhi Bethel e kinde mane Jeroboam ochungʼ e but kendo mar misango mondo ochiw misango.\nNoywak kokwongʼo kendo misangono kaluwore gi wach Jehova Nyasaye: “Yaye kendo mar misango! Yaye kendo mar misango! Ma e gima Jehova Nyasaye wacho, ‘Wuowi miluongo ni Josia ibiro nywol e od Daudi. Kuomi e nochiwe jodolo mag kuonde motingʼore makoro chiwo misengini kuomi, kendo choke dhano ibiro wangʼ kuomi.’ ”\nChiengʼ nogono ngʼat Nyasayeno nochiwo ranyisi: “Ma e ranyisi ma Jehova Nyasaye osechiwo: Kendo mar misango biro barore diere ariyo kendo buru man kuome biro pukore oko.”\nKane ruoth Jeroboam owinjo kaka ngʼat Nyasayeno noywak kokwongʼo kendo mar misango man Bethel norieyo bade kowuok e kendo mar misango kowacho niya, “Makeuru!” To bade mane orieyono kochomo ngʼat Nyasayeno notal mane ok onyal dole.\nKendo mar misangono bende nobarore diere ariyo kendo buru mage nopukore oko kaluwore gi ranyisi mane ochiw gi ngʼat Nyasaye kod Wach Jehova Nyasaye.\nEka ruoth nowacho ni ngʼat Nyasayeno niya, “Kwana Jehova Nyasaye ma Nyasachi kendo lamna mondo lweta odog kare.” Kamano ngʼat Nyasayeno nokwayone Jehova Nyasaye kendo lwet ruoth nodok kare kaka ne en.\nRuoth nowacho ni ngʼat Nyasayeno niya, “Wadhi oda mondo iyud gimoro icham kendo abiro miyi mich.”\nTo ngʼat Nyasaye nodwoko ruoth niya, “Kata ne bed mana ni inyalo miya nus mwanduni duto ok anadhi kodi kata chamo chiemo kata modho pi ka.\nNimar nochika gi wach Jehova Nyasaye ni, ‘Kik ichiem kata modho pi kata dok gi yo mane ibirogo.’ ”\nKamano nokawo yo machielo mine ok odok gi yo mane obirogo Bethel.\nKoro ne nitie janabi moro moti mane odak Bethel ma yawuote nobiro mowachone duto mane ngʼat Nyasayeno otimo kanyo chiengʼno, bende neginyiso wuon-gi gima nowacho ni ruoth.\nWuon-gi nopenjogi niya, “Noluwo yo mane?” To yawuote nonyise yo mane ngʼat Nyasaye moa Juda noluwo.\nKamano nowacho ni yawuote niya, “Gawnauru punda.” Kane gisegawone punda, noidhe\nmi noluwo bangʼ ngʼat Nyasayeno. Noyude kobet e tiend yiend ober mopenje niya, “In e ngʼat Nyasaye mane oa Juda?” Nodwoke niya, “Ee en an.”\nKamano janabi nowachone niya, “Wadhi dala mondo ichiem.”\nNgʼat Nyasayeno nowacho niya, “Ok anyal lokora ma adog kodi dala kata chiemo kata modho pi kodi ka.\nOsenyisa kaluwore gi wach Jehova Nyasaye ni, ‘Kik ichiem kata kik imodh pi kanyo kata idog gi yo mane ibirogo.’ ”\nTo janabi motino nodwoke niya, “An bende an janabi mana kaka in. Kendo malaika nowuoyo koda gi wach Jehova Nyasaye kawachona ni, ‘Duog kode e odi mondo mi ochiem kendo omodh pi.’ ” To kata kamano nowuonde.\nKamano ngʼat Nyasaye noduogo kode mochiemo kendo metho e ode.\nKane gibedo e mesa gichiemo, wach Jehova Nyasaye nobiro ni janabi moticha mane odwogo chien.\nNoywak ne ngʼat Nyasaye mane oa Juda mowacho niya, “Ma e gima Jehova Nyasaye wacho: ‘Isedagi winjo wach Jehova Nyasaye kendo ok iserito chik mane Jehova Nyasaye ma Nyasachi omiyi.\nNidwogo chien mi ichamo makati kendo imodho pi kama nowachoni ni kik ichiemie kata modhoe pi. Omiyo ringri ok enoyiki e kar yiko mar kwereni.’ ”\nKane ngʼat Nyasayeno otieko chiemo kendo metho, janabi mane odwoge chienno nogawone pundane.\nKane en e yore odhi, sibuor noromo kode e yo monege kendo ringe nowit piny e yo, ka punda kod sibuor ochungʼ bute.\nJomoko mane kadho machiegni noneno ringreno kowit piny kanyo, ka sibuor ochungʼ but ringruokno kendo negidhi mi gilando wachno e dala mane janabi moticha odakie.\nKane janabi mane odwoge chien e wuodhe owinjo ma nowacho niya, “En ngʼat Nyasaye mane ochayo wach Nyasaye. Jehova Nyasaye osechiwe ni sibuor mosekidhe kendo onege mana kaka wach Jehova Nyasaye nosesieme.”\nJanabi nowachone yawuote niya, “Gawnauru punda kendo negitimo kamano.”\nEka nowuok modhi oyudo ringruokno kowit piny e yo ka punda gi sibuor ochungʼ bute. Sibuor ne ok ochamo ngʼatno kata kidho punda.\nKamano janabino nokawo ringre ngʼat Nyasayeno mokete e ngʼe punda kendo nodwoge e dalane mondo oywage kendo oike.\nEka noketo ringreno e kar bure owuon mi giywage kagiwacho niya, “Yaye, owadwa!”\nBangʼ yike nowacho ni yawuote niya, “Katho to ikauru e bur kama oyikie ngʼat Nyasayeni; keturu chokena but chokene.\nNikech wach mane owacho kuluworegi wach Jehova Nyasaye kuom kendo mar misango man Bethel kendo kwongʼ mane okwongʼogo kuonde duto motingʼore malo mitimoe misango manie dala man Samaria biro chopo kare.”\nKata mana bangʼ ma, Jeroboam ne ok oloko yorene maricho to nomedo yiero jodolo koa kuom ji mopogore opogore mondo oti kuonde motingʼore. Ngʼato angʼata mane dwaro bedo jadolo nowalo ni kuonde motingʼore.\nMa e richo mar od Jeroboam mane omiyo opodho kendo kelone kethruok e wangʼ piny.\n1 Ruodhi 13:1\n1 Ruodhi 13:2\n1 Ruodhi 13:3\n1 Ruodhi 13:4\n1 Ruodhi 13:5\n1 Ruodhi 13:6\n1 Ruodhi 13:7\n1 Ruodhi 13:8\n1 Ruodhi 13:9\n1 Ruodhi 13:10\n1 Ruodhi 13:11\n1 Ruodhi 13:12\n1 Ruodhi 13:13\n1 Ruodhi 13:14\n1 Ruodhi 13:15\n1 Ruodhi 13:16\n1 Ruodhi 13:17\n1 Ruodhi 13:18\n1 Ruodhi 13:19\n1 Ruodhi 13:20\n1 Ruodhi 13:21\n1 Ruodhi 13:22\n1 Ruodhi 13:23\n1 Ruodhi 13:24\n1 Ruodhi 13:25\n1 Ruodhi 13:26\n1 Ruodhi 13:27\n1 Ruodhi 13:28\n1 Ruodhi 13:29\n1 Ruodhi 13:30\n1 Ruodhi 13:31\n1 Ruodhi 13:32\n1 Ruodhi 13:33\n1 Ruodhi 13:34


Biblica® Ochiw Thuolo Motingʼo Loko Manyien™ Jeremia 33\n☰ Jeremia 33 ◀ ▶\nSingo mar duogo\n1 Kane pod Jeremia oketi e agola kamane irite, wach Jehova Nyasaye nobirone mar ariyo ni: 2 “Ma e gima Jehova Nyasaye wacho, en ema nochweyo piny, Jehova Nyasaye mane olose kendo oketo mise mare, Jehova Nyasaye e nyinge: 3 ‘Bi ira, kendo anaduoki, kendo ananyisi gik madongo ma ok ingʼeyo.’ 4 Nimar ma e gima Jehova Nyasaye, Nyasach Israel, wacho kuom ute manie dala maduongʼni kod kuonde dak mar ruodh Juda ma osemuki mondo tigo kaka pidhe kod ligangla 5 kuom kedo gi jo-Babulon: ‘Ginipongʼ-gi gi ringre joma otho mabiro nego gi ich wangʼ mara kod mirimba. Anapand wangʼa ne dala maduongʼni nikech timbegi duto mamono.\n6 “ ‘Kata kamano, anamigi ngima kendo chang; anachang joga kendo anami gibed gi mor kuom kwe mathoth kod rit mogundho. 7 Anaduog Juda kod Israel koa e twech kendo analosgi gibed kaka ne gin chon. 8 Anapwodhgi kuom richo magisetimona kendo anawenegi richogi duto mag ngʼanyona. 9 Eka dala maduongʼni nomi abed gihuma, ilo, pak kod luor e nyim ogendini duto manie piny mawinjo gik moko duto mabeyo masetimone; kendo ginibed gi luoro mi ginitetni kuom gweth mogundho kod kwe masechiwone.’\n10 “Ma e gima Jehova Nyasaye wacho: ‘Uwuoyo kuom dala maduongʼni niya, “Osedongʼ nono chuth, maonge ji kata jamni modakie.” Kata obedo ni mier mag Juda kod yore mag Jerusalem odongʼ nono kamano, maonge ji kata jamni modakie, to ubiro chako winjo, 11 mor gi ilo kuondego, dwond miaha kod wuon kisera, kod dwond jogo makelo chiwo mar goyo erokamano ne od Jehova Nyasaye. Negiwacho niya,\n“ ‘ “Goneuru Jehova Nyasaye Maratego erokamano,\nnimar Jehova Nyasaye ber;\nherane osiko nyaka chiengʼ.”\nNimar anaduog gweth ne piny mane gin-go chon,’ Jehova Nyasaye owacho.\n12 “Ma e gima Jehova Nyasaye Maratego wacho: ‘Ka eri, mamono kendo maonge ji kata le, tiende ni e dalane duto nobedi kar kwath ma jokwath kwayoe rombegi. 13 E dala manie piny gode, mago mantie e tie gode man yo podho chiengʼ kod mago man Negev, mantiere e gwenge mag Benjamin, e mier molworo Jerusalem kod dala mag Juda, rombe nokal kendo e lwet ngʼatno ma kwanogi,’ Jehova Nyasaye owacho.\n14 “ ‘Ndalo biro ma abiro chopo singruokna mar ngʼwono mane aloso gi od Israel kod gi od Juda,’ Jehova Nyasaye ema owacho.\n15 “ ‘E ndalogo kendo e kindeno\nanami Bad Yath makare owuog e koth Daudi;\nenotim gima ratiro kendo nikare e piny.\n16 E ndalogo Juda noresi\nkendo Jerusalem nodag gi kwe.\nMa e nying ma ibiro luongego:\nJehova Nyasaye mamiyo wabedo jo-ratiro.’\n17 Nimar ma e gima Jehova Nyasaye wacho: ‘Daudi ok nobed maonge gi ngʼato manobedi e kom duongʼ mar od Israel, 18 kata jodolo, ma jo-Lawi, bende ok nobed maonge gi ngʼato machungʼ e nyima seche duto mar chiwo misengini miwangʼo pep, ka giwangʼo misengini mag cham kendo chiwo misengini.’ ”\n19 Wach Jehova Nyasaye nobiro ne Jeremia: 20 “Ma e gima Jehova Nyasaye wacho: ‘Ka inyalo ketho singruokna modiechiengʼ kod singruokna motieno, mondo omi odiechiengʼ kod otieno kik bi e sechegi mowinjore, 21 bangʼe singruokna gi Daudi jatichna kod singruokna gi jo-Lawi ma gin jodolo ma yalo e nyima inyalo kethi to Daudi ok nobed gi nyakware manobed gi loch e kom duongʼ mare. 22 Anami nyikwa Daudi jatichna kod jo-Lawi ma yalo e nyima bed mangʼeny mokalo akwana ka sulwe manie kor polo kendo ma ok nyal pim ka kwoyo manie dho nam.’ ”\n23 Wach Jehova Nyasaye nobiro ne Jeremia: 24 “Bende isefwenyo ni jogi wachoni ni, ‘Jehova Nyasaye osekwedo dhoudi ariyo mane oyiero’? Omiyo gijaro joga kendo ok gikawo joga ka oganda achiel. 25 Ma e gima Jehova Nyasaye wacho: ‘Ka dipo ni pod ok aketo singruokna godiechiengʼ gi otieno kod chike mogurore mar polo kod piny, 26 eka anakwed nyikwa Jakobo kod Daudi jatichna kendo ok anayier achiel kuom yawuote mondo obed jatelo ewi nyikwa Ibrahim, Isaka kod Jakobo. Nimar anaduognegi mwandugi mi anangʼwon-negi.’ ”


Biblica® Ochiw Thuolo Motingʼo Loko Manyien™ 2 Ruodhi 1\n☰ 2 Ruodhi 1 ◀ ▶\nRuodhi Mar Ariyo\nJehova Nyasaye ongʼado bura ne Ahazia\n1 Bangʼ tho Ahab, jo-Moab nongʼanyo ne Israel. 2 E kindeno Ahazia nosegore piny koa ewi ode mar gorofa man Samaria mi ohinyore, ne ooro joote kowacho niya, “Dhiyo mondo ipenj Baal-Zebub ma nyasach Ekron, mondo iwinji ane ni bende abiro chango e hinyruoknani.”\n3 To malaika mar Jehova Nyasaye nowachone Elija ja-Tishbi niya, “Dhiyo mondo irom gi joote mag ruodh Samaria mondo ipenjgi ni, ‘Nyasaye onge e Israel ka koso mamiyo upenjo Baal-Zebub ma nyasach jo-Ekron wach?’ 4 Kuom mano Jehova Nyasaye wacho ni, ‘Ok inichungi e kitanda mar midekre minindeni nyaka itho!’ ” Bangʼ mano Elija nodhi.\n5 Kane joote odwogo ir ruoth nopenjogi niya, “Angʼo momiyo udwogo?”\n6 Negidwoke niya, “Ngʼat moro noromo kodwa mowachonwa ni, ‘Doguru ir ruoth mane oorou mondo unyise ni Jehova Nyasaye owacho kama: “Nyasaye onge e Israel ka koso mamiyo upenjo Baal-Zebub ma nyasach jo-Ekron wach? Kuom mano ok inichungi e kitanda minindeni nyaka itho.” ’ ”\n7 Ruoth nopenjogi niya, “En ngʼat machal nade mane obiro moromo kodu kendo onyisou wechegi?”\n8 Negidwoke niya, “Norwako law ma rayier, kendo notweyo okanda mar pien e nungone.”\nEka ruoth nowacho niya, “Mano ne en Elija ja-Tishbi.”\n9 Eka ne ooro jatend jolweny kaachiel gi jolweny piero abich ir Elija. Jatelono nodhi ir Elija moyude kobet piny ewi got kendo nowachone niya, “Ngʼat Nyasaye, ruoth owacho ni mondo ilor piny!”\n10 Elija nodwoko jalwenyno niya, “Ka an ngʼat Nyasaye, to mach mondo oa e polo kendo otieki kaachiel gi jolweny magi piero abich.” Eka mach noa e polo mowangʼo jatend jolweny kod joge duto.\n11 Eka ruoth nooro jatend jolweny machielo gi jolweny piero abich ir Elija. Jatelono nowachone Elija niya, ngʼat Nyasaye, ruoth wacho ni yie mondo ilor piyo.\n12 Elija nodwoke niya, ka an ngʼat Nyasaye, to mach mondo oa e polo kendo otieki kaachiel gi jolweny magi piero abich! Eka mach noa e polo mowangʼo jatend jolwenyno kod joge piero abich duto.\n13 Kendo ruoth nooro jatend jolweny mar adek kaachiel gi jolweny mage piero abich. Ngʼat mar adekno nodhi mogoyo chonge piny e nyim Elija kokwaye niya, “Ngʼat Nyasaye, yie ibedie gi ngʼwono ne ngimana to gi ngima mar ji piero abich ma an-gogi, an jatichni! 14 Neye kaka mach osewuok e polo motieko jotend jolweny ariyo motelona kod ji mane gin-go duto. To koro sani yie ibedie gi ngʼwono ne ngimana!”\n15 Malaika mar Jehova Nyasaye nowachone Elija niya, “Lor idhi kode, kik iluore.” Omiyo Elija nolor modhi kode ir ruoth.\n16 Nowachone ruoth niya, “Jehova Nyasaye wacho kama: Nyasaye onge e Israel ka koso mamiyo uoro joote mondo upenj Baal-Zebub ma nyasach Ekron wach? Nikech isetimo ma ok inichungi e kitanda mar midekre minindeno, nyaka itho!” 17 Omiyo notho mana kaka wach Jehova Nyasaye mane Elija owacho.\nNikech Ahazia ne onge wuowi, Joram nobedo ruoth kare e higa mar ariyo mar loch Jehoram wuod Jehoshafat ruodh Juda. 18 To weche moko mag loch Ahazia kod gik mane otimo, donge ondikgi e kitepe mochanie nonro mag ruodhi Israel?


Isaya 23 - Holy Bible [Luo Bible 2020] - (Isa 23)\nMa e wach mokor kuom Turo: Ywaguru, yaye yiedhi mag Tarshish! Nimar Turo osekethi, kendo oweye maonge ot kata dho wath! Wach osechoponegi koa e piny Saipras.\nLingʼuru thi un joma odak e chula, kendo un jo-ohala madongo man Sidon, un ma jokwangʼ ji osemiyo umewo.\nNam maduongʼ ema cham mag Shihor ngʼado, mwandu mokaa kowuok Nael ema osebedo girkeni mar Turo, kendo osebedo kar ohala mar ogendini.\nIninwangʼ wichkuot, yaye Sidon, yaye in, ma in ohinga mar nam, nimar nam osewuoyo niya, “Ok asewinjo rem mar muoch bende pok anywol, ok asepidho yawuowi kata nyiri pok abedogo.”\nJo-Misri nobed gi kuyo ka wach nochopnegi koa Turo.\nNgʼaduru udhi Tarshish denguru, un joma odak e chula.\nBende ma e dalau maduongʼ machon mane opongʼ gi mor kod ilo masani koro oke e pinje man kuonde maboyo.\nEn ngʼa mosechano kelo masirani kuom Turo, wuon loch, ma jo-ohala mage ogen, ma bende jongʼiewo mage ongʼere e piny duto?\nJehova Nyasaye Maratego osechano tieko sunga duto mar joma nigi duongʼ kendo obiro kuodo wi ji duto moluor ahinya e piny.\nPururu lowo manie bath aora Nael, yaye Nyar Tarshish, nikech koro uonge gi dho wath.\nJehova Nyasaye oserieyo bade e nam kendo osemiyo pinyruodhi tetni, bende osegolo chik ne Foenikia mondo otiek gik ma gineno kuomgi.\nNowacho niya, “Ok unuchak ubed gi mor kod ilo, yaye Nyar Sidon Mangili ma osekethi! “Kata bed mana ni ungʼado nam ma udhi Saipras to kuno bende ok unuyudie yweyo.”\nNeuru piny jo-Babulon, jogi makoro ikwano ka nono! Jo-Asuria osemiyo odongʼ kar le mag thim; kendo negigero kargi mar ngʼicho motingʼore gi malo, ka gilworo dala bende negimuko ohingane duto mi giweye gunda.\nDenguru un yiedhi moa Tarshish, nikech karu mochiel motegno osemuki!\nE kindeno wich nowil gi Turo kuom higni piero abiriyo, marom kod ngima mar ruoth achiel, to giko mar higni piero abiriyogi, nobed ne Turo mana kaka wend nyako mochot mawero niya:\n“Kaw thumi ilworgo dala maduongʼ, yaye nyako ma jachode makoro wich osewilgo, go thumino mamit, wer wende mangʼeny mondo kanyalore to opari.”\nTo bangʼ higni piero abiriyo Jehova Nyasaye biro kecho Turo mirese. To bangʼe nodogi e tije machon mar chode kendo notim timbene machon mag chode gi pinjeruodhi duto mag piny ngima.\nTo koro ohala moyudo kod chudo kuom tije noket tenge ne Jehova Nyasaye; ok nokan-gi kata kungogi ne en owuon. Ohala moyudo biro dhiyone jogo matiyone Jehova Nyasaye mondo ongʼiewgo chiemo mangʼeny kod lewni mabeyo.


Notiyo tich mane okete mondo otim gadiera, mana kaka Musa bende notiyo tichne gadiera e od Nyasaye gi chunye duto.\nDonge en ni mondo upog chiembu ne joma kech kayo kendo urwak joma odhier maonge kuonde dak, bende ni mondo umi joma wuotho duk lewni, kendo kik upand wangʼu ne wedeu?\n To moloyo mago duto, herreuru gihera matut ngʼato gi ngʼato, nikech hera umo richo mangʼeny. Rwakuru joweteu ma ok ungʼur.\n E sa nogono mar otieno, jarit od twech nokawogi modhi olwokonegi adhondegi, bangʼe gikanyono nobatise, en kaachiel gi joode duto. Eka jarit od twech noterogi e ode momiyogi chiemo. Joodno duto nopongʼ gi mor, nikech koro ne giseyie kuom Nyasaye.\nTim jo-Lawi 19:33-34\n “ ‘Ka japiny moro odak e dieru, to kik usande. Japiny moro modak e dieruno nyaka udag kode mana kaka wuodu. Hereuru mana kaka uheroru uwegi nikech ne un jodak e piny Misri. An Jehova Nyasaye ma Nyasachu.\n Kane oneno kaka welo yiero kuondegi mag bet moyiedhi, e kar mesa, nogoyonegi ngero kama: “Ka ngʼato oluongou e nyasi mar kisera to kik ibed e kom moyiedhi, nimar dipo ka ngʼato moro mogen moloyoi oluongi bende. Ka en kamano, to ngʼama noluongou ji ariyogi ka, biro wachoni ni, ‘Mi jali komi.’ Kamano eka wiyi nokuodi nyaka inidhi ikaw kom kar bet man chien moloyo. To ka oluongi e nyasi moro mar kisera kamoro to bed mana e kom man chien moloyo, mondo ka ngʼat moluongino obiro to obiro wachoni ni, ‘Osiepna, sudi malo nyime kama berni!’ Kamano iniyud luor e nyim welo weteni duto. Nimar ngʼato angʼata matingʼore malo nodwok piny, to ngʼat madwokore piny notingʼ malo.” Eka Yesu nowachone ngʼat mane oluongeno niya, “Ka ichiwo chiemb odiechiengʼ kata chiemb otieno, kik iluong mana osiepeni, oweteni kata wedeni, kata jogwengʼu momew, nimar ka itimo kamano, kamoro giniluongi chiengʼ moro, mi gichuli kar luong mane iluongigono. To ka iloso nyasi, iluong joma odhier, rangʼonde gi pudhe kod muofni, eka ibiro gwedhoi kata obedo ni ok ginyal chuloi, to nochuli chiengʼ chier mar joma kare.”\n “Eka Ruoth nowach ne joma ni e bade korachwich ni, ‘Biuru, un joma ogwedhi mag Wuora; kawuru girkeni maru, pinyruoth mane oiknu nyaka aa chwech piny. Nimar ne adenyo to ne umiya gimoro achamo; riyo noloya, to ne umiya gimoro amodho; ne an wendo; kendo nurwaka ei ot; ne achando lewni, kendo ne urwaka; ne atuo kendo ne urita; ne an e od twech, kendo ne ubiro lima.’  “Eka joma karego nodwoke ni, ‘Ruoth, karangʼo mane wanenie kidenyo mi wamiyi chiemo, kata ka riyo oloyi, mi wamiyi gimoro imodho? Karangʼo mane wanenie ka in wendo mi warwaki ei ot, kata kichando lewni mi warwaki? Karangʼo mane waneni ka ituo kata ka in e od twech mi walimi?’  “To Ruoth nodwokgi ni, ‘Awachonu adier ni, gimoro amora mane utimo ne achiel kuom owetenagi matinie mogik, ne utimona.’ “Eka enowachne joma ni e bade koracham ni, ‘Auru buta, un joma okwongʼ-gi, mondo udonji ei mach manyaka chiengʼ mane olosi ne Jachien gi malaikege. Nimar ne adenyo, to onge gima numiya mondo acham; riyo noloya, to onge gima numiya mondo amodhi; ne an wendo, to ne ok urwaka ei ot; ne achando lewni, to ne ok urwaka; ne atuo kendo ne an e od twech, to ne ok ulima?’ “To gin bende ginidwok ni, ‘Ruoth, ne waneni karangʼo kidenyo, kata ka riyo oloyi, kata ka in wendo, kata kichando lewni, kata kituo, kata ka in e od twech, to ne ok wakonyi?’ “To enodwokgi ni, ‘Awachonu adier ni, gimoro amora mane ok utimo ne achiel kuom jomatindogi, ne ok utimo ne an.’ “Eka gini aa kanyo mi gidonji e kum mochwere, to joma kare e ngima mochwere.”\n Poguru giu gi jo-Nyasaye mochando. Beduru joma ohero rwako welo. Gwedhuru joma sandou; gwedhgiuru agwedha, kik ukwongʼ-gi. Moruru gi joma mor, kendo ywaguru gi joma ywak. Daguru gi winjruok e kindu. Kik usungru, to beduru gi chuny mohero riwore gi joma ni e ngima mapiny. Kik ngʼato wuondre ni oriek moloyo ji mamoko. Kik uchul ngʼato angʼata rach kar rach. Neuru ni utimo gima ji duto oyiego ni ber. Ka nyalore, to temuru mondo udag gi kwe gi ji duto. Kik uchul kuoro, osiepena, to weuru thuolo ne mirimb Ruoth Nyasaye, nimar ondiki niya, “An ema nachul kuor; abiro chulo,” Jehova Nyasaye owacho. To bende Muma wacho niya, “Ka jasiki odenyo, to miye chiemo; ka riyo oloye, to miye gimoro omodhi, ka itimo kamano, ibiro choko chuk mach maliel e wiye.”


Kawach 19th November 2016 Watch Full Episode HD - Play Kardo\nHome ColorsColors Completed ShowsKawachKawach 19th November 2016 Watch Full Episode HD\nWatch Online (Dailymotion HD) Kawach 19th November 2016 full episode. Watch Kawach 19th November 2016 latest episode on Playkardo.Me. Today episode and update of Kawach 19th November 2016 on dailymotion. The complete show of Colors can be seen below. Enjoy the show.\nKawach 19th November 2016 Online Episode – Part 1\nKawach 19th November 2016 Online Episode – Part 2\nKawach 19th November 2016 Online Episode – Part 3\nepisode, Kawach 19 November 2016, Kawach 19th November 2016\tPrevious post